नवीन सोच: October 2015\nउहे त किसान बा\nकरजा लियात बा,\nबियवा छिटात बा,\nदिनवा जोडात बा,\nउहे त किसान बा।\nपनिया पटात बा,\nखेतवा सोहात बा,\nसमईया दियात बा,\nमनवा में आश बा,\nखेतवा अगोरात बा,\nफसलवा कटात बा,\nबोझवा गिनात बा,\nमुड़ीये प ढ़ोआत बा,\nखरिहानि में पिटात बा,\nघरवा में उसिनात बा,\nओखरी में कुटात बा,\nचलनी में चालात बा,\nचूल्हा प रखात बा,\nमाढ़वा पसात बा,\nसभे के घोटात बा,\nअनुराग रंजन के आखर परिवार के सभे के प्रणाम बा।\nPosted by Anurag Ranjan at 23:35 No comments:\nLabels: जय किसान\nकिसान:-धरती के भगवान\nलइकाईये से हमनी के इहे कहत आ सुनत रहल बानी सन,उमिरिया बीत गईल किताबन में पढ़त-पढ़त केतनन के कि,हमनी के देश भारत कृषि प्रधान देश हवे। हमनी के देश किसानन के देश हवे। किसान देश के प्राण आ शान बा लो! आउर ना जाने केतना तरीका के बात करेनी सन, आ सुनेनी सन। बाकि आज किसानन के जउन स्तिथि बा ऊ केहू से छिपल नईखे। गरीब,लाचार अउरी बेबस,सब ओरी से जूझत! ईहे ऐ घरी किसान के परिभाषा बावे।\nआज देश के अखबार,टीवी जन्मदिन,पुण्यतिथि,घोटाला,\nभ्रष्टाचार,करोडन के शादी,अरबो के टैक्स,क्रिकेट,सीरियल आ फ़िल्म सब से भरल बा। हर दिन अइसही खबर पढ़ के निकल जाता। एह देश में पीड़ित के केहू सुने वाला नइखे! भले ऊ गरीब,लाचार अउरी बेबस काहे ना होखे। ह ई जरूर बाटे की गरीबन आ पीड़ितन के हक खाये वालन के कउनो कमी नइखे इहा। हमनी के हर स्तिथि के जानकारी बा,बाकि शायद हमनी के ढ़ेर कुछ देखे के नईखी चाहत भा फिर सब जान के भी अंजान बनतानि सन।\nदेश के लोग खातिर आपन खून पसीना जराके अन्न उपजावे वाला किसान, आज खुदे अन्न के दाना खातिर भटक रहल बा। एक-आध सौ अमीर किसान के छोड़ दियाव त कुल्हि किसानन के हालत देखे लायक नईखे। किसान हर तरह से दुःखी बा।\nए घरी किसान कर्जा में जन्मत बा लोग आ कर्जे में मर जा ता लोग! अजुए कही सुखा पड़ला से त कही ज्यादा बरखा भइला से किसानन के जान जाता। हमनी के जउन जीवन जियतबानी सन,जउन लाइमलाइट में रहतानि सन! ओह तरह के जीवन जिये के किसान त कल्पना भी नईखे कर सकत।\nहमनी के सरकार,किसानन खातिर केतना करतिया?सरकारी योजना के केतना फायदा किसान सभे का मिलेला। ई बात हमनी से छुपल नईखे।किसान आज ऐके- दूदू गो पइसा खातिर दुआरी-दुआरी भटक रहल बा लोग। गरीब किसानन के सामनहीं नेता लोग के करोडन के माला भेट में दियाता,आ ओहिजा किसान लोग फसरी लगावता। कही कौनो नेता खाली नाम खातिर अरबो रुपया शादी में उड़ावता लोग त केहू भ्रस्टाचार-भ्रस्टाचार चिल्लाता। ले दे के सभे एक दूसरा के टंगरी खींचे में लागल बा लोग।\nमहंगाई से आम जन के जियल मुश्किल भईल बा। एक ओरी देश के कई गो मंत्री लो महंगाई भत्ता,आ आपन फायदा खातिर केतना विधेयक पास करवा लेता लोग! ओहिजा किसान सभे आपन फायदा का कहीं मुलो नईखे निकाल पावत। एतना ख़राब स्थिति के बावजूदो,सरकार कहेले की ए घरी किसान सभे खुश बा।\nजब हमनी के निक काम कईला पर ईनाम भा पुरस्कार मिलेला,त ओह किसानन के काहे ना जउन सभे के जियावत बा??हमनी के ओह लोग ला का करेनी सन??साँच त इहे बा की जब सरकार आ ओकर संगठन किसानन ला कुछो नईखे कर पावत,त हमनी के का कर सकेनी सन।\nहमनी के "शास्त्री जी" के हई नारा "जय जवान,जय किसान" बदल देवे के चाही!काहे की ऐ घरी जवानन के जय त होता... बाकि किसानन के पराजय हो रहल बा। एह देश में आजो सब कुछ चलत बा...बाकि धरती के किसान भगवान ना...\nखुदे खाली पेट रहके,हमनी के खियावे वाला किसान, किसान ना हमनी के भगवान ह लोग। ओहू लोग के एगो नीमन जिंदगी जिये के हक बा। देश के सभे किसानन के हमार प्रणाम।\nPosted by Anurag Ranjan at 23:34 No comments:\n"आखर ह माटी के शान"\nआखर ह माटी के शान,\nभोजपुरी के हवे ई उपनाम,\nआखर ह आपन मुस्कान।\nसभे के बाटे अरमान,\nभोजपुरी के फइलो नाव,\nसब कर जुटी जब प्रयास,\nतब भोजपुरी पाई मान-सम्मान।\nसबके दिल में जगह बनावत,\nसभे के उम्मीद जगावत,\nभोजपुरी के मान बढ़ावत,\nआखर आगे बढ़त जाव।\nइहे बा अनुराग के चाह,\nमिल बइठि जब सभे के ताल,\nभोजपुरी होई हमनी के आन,\nआखर ह माटी के शान।\nमाटी करत पुकार बा,\nउम्मीद भइल बरियार बा,\nइहे आखर के नाव बा,\nभोजपुरी के प्यार बा।\nआखर परिवार के हमार प्रणाम।\nराउर आपन अनुराग रंजन। — with अनुराग रंजन\nPosted by Anurag Ranjan at 07:07 No comments:\nभाईयों की शान है बहनें,\nभाईयों की जान है बहनें,\nभाईयों की मुस्कान है बहनें,\nभाईयों की मान है बहनें।\nकभी दिखाती है नखरे,\nतो कभी जताती है प्यार,\nकभी सताती है बहनें,\nतो कभी इतराती है बहनें।\nआप की भी बहन होगी कोई,\nसबकी बहन है कोई ना कोई,\nतो क्यों करता है कोई,\nअपने ही बहनों का अपमान।\nकभी कभार उदास हो जाती है बहनें,\nकभी नाराज हो जाती है बहनें,\nफिर भी हर दुःख को अपना बना लेती है बहनें,\nफिर तू भी रख ले हर बहन की लाज।\nहमारी अभिमान है बहनें,\nप्यार और त्याग की पहचान है बहनें,\nहर भाई की उम्मीद है बहनें,\nहर भाई की प्राण है बहनें।\nPosted by Anurag Ranjan at 20:03 No comments:\n"गांधी जयंती विशेष"\nराष्ट्रपिता महात्मा गांधी जी ने क्या किया,क्या नही किया??उन्हें भगत सिंह को बचाना चाहिए था या नही??ये चंद सवाल कुछ लोगो के जेहन में आज भी जरूर हो सकता है। परन्तु आज इस अवसरवादी युग में उनके द्वारा दिखाए गए सत्य एवं अहिंसा के मार्ग पर हम कितना चल पाये है?? यह सवाल उससे कही ज्यादा बड़ा और सोचनीय है। आज अखलाख की सिर्फ इसलिए हत्या कर दी जाती है,की कुछ चंद लोगो को यह आभाष था की उन्होंने गौमांस पकाया। कोई नही जानता की सच क्या था?? यह जांच का विषय जरूर है।सिर्फ शक के विनाह पर किसी हत्या करना कहा तक उचित है??और वह भी इसलिए की वह किसी दूसरे जाती,धर्मं और समुदाय से सम्बंधित है। आखिर किसी के परिवार के आसरे को उजाड़ना किस धर्म की परिभाषा है??\nअपने अवसरवादी सोच की पूर्ति के लिए आज प्रत्येक आदमी हिंसा का रुख करने को तैयार है और हर संभावित मोके की तलाश में है। गांधी जयंती पर आज बहुत कुछ लिखा और बोला जायेगा। आज जरुरत सिर्फ इस बात की है की,सभी एक दूसरे को संबल प्रदान करते हुए आगे बढे। सत्य और अहिंसा को परिभाषित करते हुऐ अपने सपनो को पूर्ण करे। सफलता आप के इन्तेजार में हैं।\nक्या हिन्दू,क्या मुसलमान,\nक्या सिख,क्या ईसाई,\nसबके सुखो का कारण है,\nसत्य और अहिंसा।\nकर सत्य को परिभाषित,\nकर ले तू अहिंसा का प्रदर्शन,\nविजय तुम्हारा होगा,\nबस तू अपना कर्म करते जा,\nशर्त तो सिर्फ इंसानियत की है।\nअतः आपसे विनम्र निवेदन है की सत्य एवम् अहिंसा का हरसंभव पालन करने का प्रण लेऔर बापू के सपनो को साकार करे।\nPosted by Anurag Ranjan at 11:40 No comments:\n"याद है हमे आज भी"\nवो बचपन में हमारा खेलना,\nमासूमियत से हर गम को झेलना,\nवो बात-बात पे चहकना,\nयाद है हमे आज भी।\nआज भी खेलते है हम खेल,\nकिसी के जज्बात से तो,\nकिसी के अरमान से,\nकिसी के उम्मीद से तो,\nकिसी के विश्वास से।\nसलीके से पहुँचते है अंजाम तक,\nखुशियों से मुस्कुराना होता है,\nआज भी हर अंजाम के बाद।\nकभी शौक से पढ़त थे हम,\nआज प्रतिस्पर्धा में पढ़ते है हम,\nतब होता था टॉप करने का उन्माद,\nआज है दौर में बने रहने का प्रयास।\nवो बचपन की बारिश,\nस्कूल की छुटटी,\nहोता था हर क्लास का इन्तेजार,\nबारिश में भी कर आते थे,\nकोचिंग की क्लास।\nआज भी होती है बारिश,\nउम्मीद और चिराग की,\nपलक-पावड़े बिछ जाते है,\nएक अदद छुटटी की आश में।\nउम्मीद जगा जाती है,\nकह जाती है बारिश,\nछोड़ आज की क्लास,\nफिर भी कर आते हर क्लास हैं।\nतब था दुनिया जितने का विश्वास,\nरोज जीता करते थे,\nसपनो के हजारों महल।\nआज भी है विश्वास,\nजीत लेंगे हर जंग,\nशायद इसिलए है आज भी,\nजिंदगी की असल जंग में विराजमान।\nPosted by Anurag Ranjan at 15:41 No comments:\nप्रेमी यादव जी\n"प्रेमी यादव जी"\nहरदम मन-मौजी रहेवाला यादव जी एकदम से एतना जिम्मेवार कईसे हो गइले? एह बात पर उनके अधिकतर जानकार आज भी आश्चर्य में बाड़े।लेकिन,जवन भट्ठी के चमक आज,उनका चेहरा पर बा, कुछ साल पहिले ना रहे। अइसन लागता की यादव जी के खातिर मारकेट में, जवानि के कउनो नया डेफिनिशन लॉन्च भइल बा। ढाई साल से सांप जईसन फोफीयात रहे वाला यादव जी के हालत मदारी के पिटारी में बंद सांप जईसन ना होई, त आउर कईसन होई? सोचे ले कि तिवारी जी के "प्यार बा बलवान" के फेरा में ना पड़ल रहती,त आज ई हाल में ना होइति,बाकी आखिर में मुस्काइये देवेले यादव जी। आखिर..कौनो... थोड़ी ना आ के सब पुरनका जइसन कर दी।\nस्कूल के बेरा से रजनी के आगे-पीछे घुरिआय वाला यादव जी, जब पहिलके दिन आपन सर्वस्त्र उनका पर लुटा दिहले ,तब शायद उनकर अरमान बहुत ऊँच रहल होंई। एक दिन बहुते हिम्मत बटोर के यादव जी रजनी से मोबाइल नंबर माँग लिहले। यादव जी लगले रोज बतियावे। प्रेम के अगिलका राउंड फायर भईल,\nदुनो ईओर से एक दूसरा के खातिर दिल के दुआरी खुल गईल।बात आगे बढ़ल, गाड़ी आगे बढ़े लागल। समय बितल,कॉलेज के अंतिम दिन सब तरफ यादव जी के टॉप करे के चर्चा फ़ैल रहल बा...यादव जी के फोन बाजल...यादव जी हम रजनी, रउआ टॉप कईके भूल गईनी का हमके, की कउनो आउर से त नईखी...??हम रउए हई, बुझनी नु। मिले आई परसो त...\nयादव जी प्रेम में गदराईल मन से रजनी "I LOVE YOU FOR EVER" कहके फोन रख देहले। बस रजनी के उम्मीद में आजूओ जिमेवारी निभावत बाड़न।\nआज भी यादव जी के प्रेम पुष्पित होखे के इंतेजार में बा...\nPosted by Anurag Ranjan at 06:25 No comments:


पाखी के रैम्पवॉक – Anjoria\nपाखी के रैम्पवॉक\nAugust 6, 2013 Editor फिल्म, मनोरंजन 0\nभोजपुरी सिनेमा के स्टार अदाकारा पाखी हेगड़े पिछला दिने मशहुर डिजायनर सोनालिका प्रधान खातिर रैम्पवॉक कइली. एह रैम्प वाक से पाखी सगरी दर्शकन के दिल जीत लिहली. एह बारे में पाखी के कहना बा कि जब सोनालिका से एह रैम्पवॉक के ऑफर मिलल त ना कर पवली आ रैम्प वॉक क के उनुका बहुते मजा आइल.\nबारिश में जमके भींजले निरहुआ-मोनालिसा\nएगो दबंग किरदार में लउकीहें अक्षरा सिंह


लोटन के आत्मविश्वास के सलाम कइलन मनोज तिवारी – Anjoria\nलोटन के आत्मविश्वास के सलाम कइलन मनोज तिवारी\nविकलांग लोटन शायदे कबो सोचले होखी कि ओकर मुराद पल भर में पूरा हो जाई. माता वैष्णों देवी के गीतन पर ओकर थिरकत गोड़ देख जब मनोज तिवारी आपन गीत बीचे में रोक लोटन के स्टेज पर बोलवलन त लोटन के खुशी के ठिकाना ना रहे. स्टेज पर अवते ऊ पहिले त जम के नाचल शुरू कइलसि. गाना में मगन लोग के ध्यान जब लोटन के गोड़ पर पड़ल त लोग हकबक रहि गइल काहे कि लोटन के एके गो गोड़ रहे. आपन एगो गोड़ गवाँ चुकल लोटन जवना आत्म विश्वास से लबरेज स्टेज पर नाचत रहल ओहके देख सगरी दर्शक ताली बजावे लगलन. पूछला पर लोटन बतवलसि कि ऊ इस्माइलपुर सुल्तानपुर के लोटन पासवान ह. ऊ ढेर देर से शामियाना में लगावल बड़का स्क्रीन पर मनोज तिवारी के देख खुशी से नाचत रहुवे. एह बीच ओकरा के देख जब मनोज तिवारी ओकरा के मंच पर बोलवलन त ऊ फूले ना समाइल. ओकरा लागल कि ऊ कवनो बड़का हासिल पा लिहलसि.\nई घटना ह वेयर्ड इंडिया लिमिटेड कंपनी का ओर से आयोजित म्युजिकल प्रोग्राम के. लोटन के मंच पर आवते जब वादक कलाकार “चढ़ गया उपर रे अटरिया पर लोटन” बजावल त सभे झूम उठल. मनोज तिवारी ओकरा मुस्कान आ आत्मविश्वास के सलाम ठोकलन त दर्शक अउरी जोर से ताली बजवले. बाद में लोटन के उपहार दे के सम्मानित कइलन मनोज तिवारी आ कहलन कि एकरा से सिखला के जरूरत बा कि आदमी ठान लेव त कुछऊ मुश्किल नइखे. बाद मे मंच पर अपना बगल में कुर्सी पर बइठा के मनोज तिवारी ओकरा से कुछ देर बतियइबो कइलन आ मनोज तिवारी के ई भाव देख श्रोतो सभ जम के ताली बजवले.


सीवान में सड़क हादसा में डॉक्टर के मौत: बेटा के बियाह के कार्ड बांट के लवटत रहस, तेज रफ्तार पिक अप के चपेट में अइले - खबर भोजपुरी\nनौतन थाना क्षेत्र के नौतन पुल के लगे अपना बेटा के बियाह के कार्ड बांट के लवट रहल डॉक्टर पिता के सड़क दुर्घटना में मौत हो गइल। मृतक के पहचान सीवान शहर के निराला नगर के रहनिहार डॉ. डीके चौहान के रूप में भइल। एह घटना के बाद पुलिस मृतक डॉक्टर के शव के अपना कब्जा में लेके पोस्टमार्टम खातिर सीवान सदर अस्पताल भेज देलस। सीवान के निराला नगर निवासी डॉ. डी के चौरसिया नौतन बाजार पs भाड़ा के मकान में आंख के इलाज करत रहस। उनका मौत के बाद पूरा परिवार के लोगन में कोहराम मच गइल बा। घटना अतवार के रात 9:00 बजे के आसपास के बा।\nकार्ड बांट के लवटला के दौरान अज्ञात वाहन रौदलस\nडॉ. डी के चौरसिया के बेटा के बियाह के अगिला महीना होखे आला बा। एकरा तइयारी में डॉक्टर पूरा शिद्दत से लागल रहस। ऊ अपना बेटा के बियाह के कार्ड बांट के लवटत रहले। एही बीच नौतन पुल के लगे अज्ञात पिकअप पाछे से जोरदार टक्कर मार के मवका से फरार हो गइल। जहां घटना के जगहे पs डॉक्टर के मौत हो गइल। घटनास्थल पs लोगन के भारी तादाद में भीड़ जमा हो गइल। लोग एकर जानकारी स्थानीय नौतन थाना के पुलिस को देलस। एने, घटना के बाद नौतन थाना के पुलिस मृतक डॉक्टर के शव के अपना कब्जा में लेके पोस्टमार्टम खातिर सीवान सदर अस्पताल भेज देलस।\nपरिवार में बियाह के खुशी मातम में बदलल\nअगिला महीना बेटा के बियाह कs रहल डॉक्टर के परिजन के ई कहां पता रहे कि शादी से पहिलही उनका बाबूजी के साया बेटा के माथा से उठ जाई। बता दी कि अगिला महीना में होखे आला बियाह के पूरा शिद्दत के संगे तइयारी चलत रहे। संगही संबंधियन के इहां कार्ड वितरण के काम चलत रहे। एतने में डॉक्टर पिता के मृत्यु के सूचना सभे के झकझोर के राख देलस। बियाह के खुशी मातम में बदल गइल।\n2450910cookie-checkसीवान में सड़क हादसा में डॉक्टर के मौत: बेटा के बियाह के कार्ड बांट के लवटत रहस, तेज रफ्तार पिक अप के चपेट में अइलेyes


मगध एक्सप्रेस - विकिपीडिया\nमगध एक्सप्रेस नई दिल्ली और इस्लामपुर की बीच चले वाली एगो सुपरफास्ट ट्रेन ह। एकर नंबर 12401/12402 ह और इ इस्लामपुर से 16:10 बजे रवाना होले और अगला दिन 11:45 बजे नई दिल्ली पहुंचेले। भूतकाल में, एकर नंबर 2391/2392 रहे और एकर संचालन पूर्वी रेलवे द्वारा कइल जा। अब इ गाड़ी उत्तर रेलवे द्वारा चलावल जाला। इ ट्रेन 1,065 किमी क दूरी तय करेले। इ 20:00 बजे नई दिल्ली से रवाना होले और अगला दिन13:55 बजे इस्लामपुर पहुँचेले। 2402 नंबर मगध एक्सप्रेस नई दिल्ली से इस्लामपुर खातिर यात्रा में 17 घंटा, 55 मिनट क समय ले ले। 2401 नंबर गाड़ी मगध एक्सप्रेस, 16:10 बजे इस्लामपुर से रवाना हो के 11:45 बजे नई दिल्ली पहुंचेले और ए तरह से इस्लामपुर से नई दिल्ली की बीच क दुरी कवर कइले में एके 19 घंटे, 35 मिनट क समय लागेला। एकरी पहिले सोनभद्र एक्सप्रेस नाम क ट्रेन नई दिल्ली से पटना और फेर पटना से नई दिल्ली खातिर चले, विक्रमशिला एक्सप्रेस क शुरूआत होखले की बाद सोनभद्र एक्सप्रेस परिवर्तित कराके मगध एक्सप्रेस हो गईल।\nMagadh Express - trainboard\n2 रेल इंजन\n3 रेक संरचना\nएकरी पहिले, इ ट्रेन विक्रमशिला एक्सप्रेस क बोगी लेके पटना से नई दिल्ली की बीच चले (जवन की अब भागलपुर और नई दिल्ली के बीच नंबर 12367/12368 की साथ अलग से चलतीया) और भागलपुर ले जाव, एकर नंबर 3467/3468 रहे। इ गाड़ी 998 किमी क दूरी 15 घंटा,5मिनट में तय करे लेकिन ठहराव वाला जगहन में वृद्धि और कईगो सुपरफास्ट ट्रेन जैसे संपूर्ण क्रांति एक्सप्रेस (संख्या 12393/12394) चालू होखले से विक्रमशिला एक्सप्रेस क महत्व कम हो गईल।\nनई दिल्ली से पटना की बीच इ ट्रेन में कानपुर क WAP-4 इंजन रहेला और पटना से इस्लामपुर की बीच मुगलसराय क WDM 3A इंजन लागेला और जब ट्रेन विपरीत दिशा में चलेले तबो इंजन क व्यवस्था इहे रहेला।\n2 GSLR, 1 एसी प्रथम श्रेणी, 1 सेकंड एसी,2थर्ड एसी, 11 स्लीपर क्लास, 1 पेंट्री और6सामान्य डिब्बा की साथ ए गाड़ी में कुल 24 कोच बा। इ भारतीय इतिहास में सबसे पहिले 24 डब्बा की साथ चले वाली कुछ गिनल चुनल ट्रेन में से एगो रहे।\nआनंद विहार टर्मिनल शुरू होखले की बाद, इ गाड़ी ओइजा से आरंभ / समाप्त होखे खातिर सूचीबद्ध भइल, लेकिन इ प्लान ए गाड़ी की गौरवशाली अतीत के मद्देनजर वापस ले लिहल गईल, जब ए रूट पर 12309/12310 राजधानी एक्सप्रेस, सम्पूर्ण क्रांति एक्सप्रेस, विक्रमशिला एक्सप्रेस जईसन ट्रेन की शुरुआत से पाहिले इ एकलौता प्रीमियम ट्रेन रहे।\nरेल मंत्री लोगन की तुष्टीकरण की राजनीति की चलते इ गाड़ी आपन महत्व खो दिहलस। जब से ए गाड़ी क विस्तार इस्लामपुर भइल बा तबसे इ गाड़ी लगातार लेट चलेले फेर चाहें अप रूट हो या डाउन। साल 2000 की पहिले की दिन में पटना नई दिल्ली सेक्शन की बीच एकदम टाइम अनुसार चले वाली प्रीमियम गाड़ी रहे।\nए समय में ट्रेन हमेशा 4-5 घंटा लेटे चलेले, सफ़र खातिर दुगो रेक उपलब्ध होखले की चलते, एकरी समय सूची में सुधार क कौनों संकेत नईखे लौकत।\n2 जनवरी 2010 के घना कोहरा की चलते इटावा शहर की लगे लिच्छवी एक्सप्रेस ट्रेन मगध एक्सप्रेस से टकरा गईल, जेकरी चलते एगो गाड़ी की ड्राईवर सहित कुल 10 आदमी घायल हो गईल।\n↑ "Magadh Express Schedule"; cleartrip.com; पहुँचतिथी 10 जनवरी 2017.\n↑ Khan, Atiq; Balchand, K. (3 जनवरी 2010); "10 killed as trains collide in dense fog in U.P."; दि हिंदू; पहुँचतिथी 17 फरवरी 2015.\nMagadh Express Route Map\n"https://bh.wikipedia.org/w/index.php?title=मगध_एक्सप्रेस&oldid=462900" से लिहल गइल\nएह पन्ना पर आखिरी बेर संपादन 19 मई 2017 के 04:16 बजे भइल रहल।


रामरक्षा मिश्र के वीडियो अलबम ” बनेली नादान” – Anjoria\nसितम्बर 19, 2010 बनेली नादान, रामरक्षा मिश्र, वीडियो अलबम\nएहमें कवनो संदेह नइखे कि महुआ चैनल आदि का अइला आ भोजपुरी के कई गो बेबसाइट खुल गइला से भोजपुरी के क्रेज में एगो बड़हन इजाफा भइल बा. पुरान-पुरान आ स्तरीय गीतन के खोजे आ प्रस्तुत करे के चाहो जागल बा गायकन में. बाकिर ई शौक के रूप में नइखे. एकाध गो चैनल पर कबो-कबो लउक जा ता. आजो कैसेट कंपनियन के सोच में कवनो बदलाव नइखे आइल. अश्लील गीतन के बाढ़ आजुओ थमल नइखे. व्यावसायिक मजबूरी कहिके आजुओ एह मुद्दा के टाल दिहल जा ता. उत्तेजक गीतन आ पॉप म्यूजिक से भोजपुरी लोकगीत के चेहरा बिद्रूप हो गइल बा.\nअइसना में शुभम इंटरटेनमेंट का ओर से जारी रामरक्षा मिश्र के वीडियो अलबम ” बनेली नादान” जेठ के झुराइल ओठ खातिर दू बून पानी नियन लागल. एह अलबम के सभे गीत पारिवारिक परिवेश में सुने लाएक बा. लइका, बूढ़ भा जवान – हर वर्ग के लायक गीत आ म्यूजिक एहमें उपलब्ध बा. कुछ पारंपरिक धुनन के आधुनिक चासनी में लपेट के प्रस्तुत करे के गायक के खास अंदाज काबिले तारीफ बा. अलबम के आखिरी गीत ” खेलवाड़ी बलमा” पूरबी के क्षेत्र में सर्वथा एगो नया आ खूबसूरत प्रयोग बा. ” बनेली नादान” में श्रृंगार रस आ नायिका के सौंदर्य वर्णन से परहेज नइखे कइल गइल बलुक शालीनता से आ प्यार से प्रस्तुत कइल गइल बा गीतन के. ” बेटी प्यार के कहानी होली” गीत सुनला का बाद त सभकर आँखि लोरा जइहें सन – पक्का बा. वात्सल्य के एतना बढ़िया उदाहरण भोजपुरी गायकी में कम उपलब्ध बा.\nरामरक्षा मिश्र के नाम भोजपुरी गायकी खातिर अनजान नइखे. इहाँके अब तक चार गो अलबम बाजार में आ चुकल बा. इहाँ का आवाज के मधुरता आ प्लेबैक सिंगर नियन गायकी खातिर जानल जाईंले. इहाँके मानना बा कि अश्लील गायकी गायकन के\nमजबूरी नइखे, बलुक ऊहन लोग के गायकी के सीमा बा. ओह लोगन के अपना गायकी प खुदे बिश्वास नइखे. रउरा पास गायकी के मौलिक अंदाज होखी आ सुर में ताकत त रउरा के संगीत के आकाश में छा जाए से केहू रोकि ना पाई. हँ,एकरो खातिर कैसेट कंपनियनो के आगे आवेके परी, तबे परिवर्तन व्यापक पैमाना पर लउकी. एह अलबम में ” धइले डँड़ारी चलि अइह ससुरारी” आ ” खेलवाड़ी बलमा” उहाँके सभसे पसंदीदा गीत बा.\nबिश्वास कइल जाएके चाहीं कि एह अलबम के भोजपुरी श्रोता लोग खूब आदर करी आ ई खूब लोकप्रिय होई.\n(स्रोत : सीमा)\n2 thoughts on “रामरक्षा मिश्र के वीडियो अलबम ” बनेली नादान””\nसितम्बर 21, 2010 को 9:53 अपराह्न पर\nधन्यवाद अमृतांशु भाई.\nहमरा अल्बम के गीतन के सुनके भी टिप्पणी दिहतीं त अउरी खुशी होइत.\nसितम्बर 20, 2010 को 12:05 अपराह्न पर\nबहुत -बहुत बधाई मिश्रा जी .सबसे पाहिले राउर संगीतमय आत्मा के हमार बारम्बार प्रणाम बा .बहुत ख़ुशी भइल राउर एलबम के बारे में अंजोरिया पे जानके.


फरिश्ता बचावे ला लड़बे करी – Anjoria\nजुलाई 1, 2017 जलज कुमार अनुपम\n– जलज कुमार अनुपम\nफरिश्ता बचावे ला लड़बे करी.\nमान काठी जवानी के ढलबे करी.\nभितरी दिल बाटे, दिल तs मचलबे करी.\nदमकी साधि के आखिर ई कब ले सही,\nजवन दबल बा तवन निकलबे करी.\nकब ले केहु उड़ी आखिर आकास में,\nपेट कुहकी, लात जमीन पर धरबे करी.\nबिछुवा डंक मारते रही एकर उ करम ह,\nखाके भी चोट, फरिश्ता बचावे ला लड़बे करी.\nआवास : बेतिया, पश्चिमी चंपारण, बिहार – 845438\nसंपर्क सूत्र : +91 – 9971072032\nप्रकाशित रचनाये : बाल कथा (2009)\nअप्रकाशित रचना : आकांक्षा (उपन्यास ),बोल मेरे मन (कविता संग्रह),शादी भारत में (व्यंग)


मुंबई | Anjoria's Weblog\nपरचा लीक करे का आरोप में चौदह जने गिरफ्तार\nPosted on जून 5, 2012 by Anjoria\nमुम्बई पुलिस पिछला महीना मुम्बई विश्वविद्यालय के दू गो इंजीनियरिंग परीक्षा के परचा लीक करे का आरोप में चौदह जने के गिरफ्तार कइले बिया आ ओह लोग के ८ जून ले पुलिस हिरासत में भेज दिहल गइल बा. एह लोगन में दू गो प्रोफेसर, चार गो चपरासी आ पांच गो छात्र शामिल बाड़े. एह लोगन का लगे से कंप्यूटर हार्ड डिस्क, परचा के नकल, मोबाइल आ नगदी बरामद भइल बा. विश्वविद्यालय परीक्षा समिति आठ जून के बइठका में तय करी कि परीक्षा फेर से करावल जाव कि ना.\nदेश-दुनिया, शिक्षा में प्रकाशित किया गया | Tagged परचा लीक, मुंबई\t| Leaveareply\nपिछला दिने पहली फरवरी के मुंबई में भोजपुरी के एगो खास काव्य संध्या के आयोजन भइल. खास एह माने में कि मराठी भाषी प्रबुद्ध लोग के मानस के मर्म छू लिहलसि भोजपुरी कविता.\nअगिला दिने दू फरवरी के मुंबई विश्वविद्यालय के हिंदी विभाग का कैंपस के भौतिकी सभागारो में भोजपुरी संगोष्ठी के आयोजन भइल. एहिजो विश्वविद्यालय के छात्र आ प्राध्यापकन का सोझा कविवर डा॰ अशोक द्विवेदी, डा॰ कमलेश राय आ डा॰ प्रकाश उदय अपना कवितन के सस्वर पाठ से भोजपुरी के वैविध्य भरल, जीवन्त आ प्रभावी कविता संसार से उपस्थित समुदाय के साक्षात्कार करवले.\nएह संगोष्ठी में हिन्दी विभागाध्यक्ष डा॰ रतन कुमार पाण्डेय, डा॰ करुणा शंकर उपाध्याय, डा॰ सरिता बुधु आ रिटायर्ड मुख्य सचिव सतीश त्रिपाठी भोजपुरी साहित्य संस्कृति आ समाज के खासियत पर आपन विचार प्रकट कइले.\nकविता, खबर, पुस्तक चर्चा, सरोकार, साहित्य में प्रकाशित किया गया | Tagged अशोक द्विवेदी, काव्य संध्या, भोजपुरी, मुंबई, सतीश त्रिपाठी, सरिता बुधु\t| Leaveareply


‘बिहारी’ निरहुआ के जलवे जलवा चलत बा – Anjoria\nसिनेमा भोजपुरी के जुबली स्टार दिनेशलाल यादव निरहुआ के फिलिम ‘एक बिहारी सौ पे भारी’ पिछला शुक का दिने बिहार में रिलीज भइत त निरहुआ के जलवा देखे लायक रहल. निरहुआ अभिनीत एह फिल्म के बिहार के 55 से अधिका सिनेमाघरन में शानदार ओपनिंग मिलल. बहचर्चित हिंदी फिलिम ‘एक था टाईगर’ जइसन फिलिम का सोझा आ रमजान के आखिरी जुमा रहला का बावजूद एह फिलिम के शानदार ओपनिंग मिलल.\nएह फिलिम में निरहुआ बिहारी युवक बनल बाड़ें आ उनकर बोलल संवाद ‘बिहारी मतलब बगावत की चिंगारी’ आ ‘जईसन लकड़ी वईसन आरी, दुश्मन के घर में घुसके मारी, एक बिहारी सौ पे भारी’ पर दर्शकन के ताली खूब बाजत बा. उनकर एक्शन सीन आ संवाद अदायगी हमेशा का तरह दर्शकन के बहुते पसंद आवत बा.\nजगदीश शर्मा निर्देर्शित एह फिलिम में निरहुआ संगे दू गो हसीन अदाकारा बाड़ी अंजना सिंह आ अक्षरा सिंह.


पंकज सिंह उत्तर प्रदेश भाजपा के महामंत्री बनावल गइले – टटका खबर\nपंकज सिंह उत्तर प्रदेश भाजपा के महामंत्री बनावल गइले\nभाजपा के राष्ट्रीय अध्यक्ष राजनाथ सिंह के बेटा पंकज सिंह के प्रदेश भाजपा के महामंत्री बनावल गइल बा. कल्याण सिहं के बेटा राजवीर सिहं आ लालजी टंडन के बेटा गोपाल टंडन के प्रदेश उपाध्यक्ष बनावल गइल बा. उपाध्यक्षन के सूची में गोपाल टंडन, राजबीर सिंह, पूर्व मंत्री शिवप्रताप शुक्ल, हरद्वार दुबे, कृष्णा पासवान, अशोक कटारिया, सरिता भदौरिया आ साध्वी निरंजन ज्योति के नाम बा. राकेश कुमार जैन के महामंत्री संगठन पद पर बरकरार राखल गइल बा. महामंत्रियन में पंकज सिंह, रामनाथ कोविद, स्वतंत्र देव सिंह आ देवेन्द्र सिंह चौहान शामिल बाड़ें.\nTags: प्रदेश भाजपा


उमेश ओझा – Anjoria\nTag: उमेश ओझा\nनवम्बर 20, 2014 Editor\n– डॉ॰ उमेशजी ओझा एगो छोटहन गांव में दीपक अपना धर्मपत्नी सुरभी आ एगो 14 बरीस के बेटा विशाल के साथे रहत रहले. दीपक के कतही नोकरी ना लागल रहे.…\n– डॉ॰ उमेशजी ओझा नीलम के गोड़ धरती प ना पड़त रहे. खुशी के मारे एने से ओने उछलत कुदत चलत रही. एह घरी के सभ लइकी आ लइका के…


टटका खबर, 26 मार्च 2017, अतवार – टटका खबर\nविधानसभा चुनाव में बड़हन हार का बाद अब बाप बेटा फेरु आमने सामने आ गइल लउकत बाड़ें. सपा गोल के मौजूदा अध्यक्ष आ यूपी के मुख्यमंत्री रहल अखिलेश यादव 28 तारीख का सबेरे सपा विधानमंडल गोल के बइठक बोतवले बाड़न त मुलायम सिंह 29 मार्च के साँझ बेरा नवका चुनाइल विधायकन के बइठक बोलवले बाड़न. मुलायम आ शिवपाल एह बाति ला नाराज बतावत जात बाड़ें कि एह लोग के शनिचर का दिने भइल सपा राष्ट्रीय कार्यकारिणी के बइठक ला बोलहटा ना दीहल गइल रहे. 25 बरीस में पहिला बेर अइसन भइल कि राष्ट्रीय कार्यकारिणी के बइठक से मुलायम सिंह के अलगा राखल गइल.\n28 मार्च से विधायकन के किरियाधराई होखे जा रहल बा आ पूरा उमेद बा कि ओकरा पहिलहीं अखिलेश अपना विधायकन के नेता चुन लीहें. मुलायम सिंह कै मन बा कि आजम खां भा शिवपाल सिंह के नेता प्रतिपक्ष बनावल जाय जबकि अखिलेश राम गोविंद चौधरी के ई पद दे सकेलें.\nयूपी में गैरकानूनी रुप से चलावल जात बूचड़खाना का खिलाफ होखत कार्रवाई से नाराज गोश्त व्यापारी सोमार से बेमियादी हड़ताल चलावे के एलान कइले बाड़न. एही हप्ता से शुरु होखे जात चइती नवरात का चलते वइसहूं अधिकतर लोग शाकाहारे करे वाला बा बाकि कुछ लोग के परेशानी जरुर बढ़ गइल बा. एही बीच एह बूचड़खानन के कारगुजारी आ कबाब बेचेवालन के हरामपंथिओ के खबर अइला से बहुते लोग बेचैन हो गइल बा. काहे कि ई बूचड़खाना कुकुरो के गोश्त मिला के बेच देत रहलें आ कबाब बेचेवाला मटन कबाब का नाम प लोग के बीफ खियावत रहलें.\nजलवायु परिवर्तन आ पर्यावरण से जुड़ल बातन का बारे में जागरुकता फइलावे का मकसद से जलावल विशेष रेलगाड़ी आजु मऊ चहुँप गइल. एहिजा ई रेलगाड़ी चार दिन ला डेरा डलले बिया.\nबिहार के सगरी नगर पालिकन के चुनाव7अप्रेल से 12 अप्रेल का बीच करावे के एलान कइले बावे राज्य निर्वाचन आयोग. हालांकि बेगूसराय आ अरवल जिला में कुछ कारण से ई चुनाव ना होखी.\nसूचना प्रसारण मंत्री एम. वेंकैया नायडु के आवास पर आयोजित उगादि समारोह में पीएम मोदी कहनी कि आजुकाल्हु आतंकवाद पूरा मानवता ला बड़हन चुनौती बन गइल बा आ सगरी दुनिया के अपना लपेटा में ले लिहले बावे. एकरा से निपटे ला प्राचीन ग्रंथन से प्रेरणा लेबे के जरुरत बा. पुराणन के घटना के आजु का संदर्भ में देखल जाव त आतंक का खिलाफ सबले पहिला लड़ाई जटायू लड़ल रहलें. भारतीय पंचांग का हिसाब से उगादि नयका साल के आगम के प्रतीक ह.\nमाउंट आबू में ब्रह्मकुमारी परिवार के समारोह को संबोधित करत पीएम मोदी के कहना रहल कि भारत आपन मान्‍यता दोसरा प थोपे में विश्‍वास ना करे.\nजम्‍मू कश्‍मीर में होखे जा रहल विधान परिषद के छह गो सीट के चुनाव ओहिजा सरकार चलावत पीडीपी आ भाजपा के गठजोड़ तीन तीन गो सीट प लड़े के एलान कइले बावे. ई लोग अपना बूते चार गो सीट जीत सकेला आ निर्दलियन के सहयोग से एगो अउर सीट जीत सकेला. चुनाव 17 अप्रैल के करावल जाई.\nTags: अखिलेश, कबाब, जम्मू कश्मीर, नगर पालिका चुनाव, पीएम मोदी, बीफ, बूचड़खाना, मुलायम, सपा


तापीय भूमध्यरेखा - विकिपीडिया\nतापीय भूमध्यरेखा (Thermal equator) पृथ्वी के चारों ओर से घेरे वाली एगो पेटी (बेल्ट भा ज़ोन) हवे, चाहे रेखा हऽ, जे अइसन जगह सभ के द्वारा परिभाषित कइल जाले जहाँ-जहाँ हर देशांतर रेखा पर सभसे जादे औसत तापमान दर्ज कइल जाला। तापमान के ई माप सालाना औसत हो सके ला, महीनावार औसत तापमान हो सके ला चाहे सीजन अनुसार हो सके ला या फिर कौनों समय बिसेस पर नापल तापमान भी हो सके ला। कुछ संदर्भ में एकरा के सौर भूमध्यरेखा भी कहल जाला।\nसालाना औसत तापमान के बितरण।\nबिबिध किसिम के भूमध्यरेखा सभ। लाल रंग से तापीय भूमध्यरेखा देखावल गइल बा।\nकुछ जगह पर एकरा के रेखा के रूप में परिभाषित कइल जाला जबकि कुछ जगह एकरा के जोन या पट्टी के रूप परिभाषित कइल जाला। हालाँकि, चाहे जवना तरीका से परिभाषित कइल जाय, एक बात तय बा कि कौनों देशांतर रेखा (उत्तर-दखिन खींचल काल्पनिक रेखा) के सहारे एकदम उत्तर यानी उत्तरी ध्रुव आ एकदम दक्खिन यानी दक्खिनी ध्रुव के लगे सभसे कम औसत तापमान दर्ज कइल जाई; मतलब की सभसे ढेर तापमान कहीं बीचा में होखी। आदर्श रूप से सभसे ढेर तापमान भूमध्य रेखा के सहारे होखे के चाहीं बाकी अइसन ना होला काहें की समुंद्र-थल आ अउरी लोकल चीज के परभाव तापमान पर पड़े ला। एही कारण अगर औसत अधिकतम तापमान के नक्शा पर प्लाट कइल जाय तब ई अलग अलग सीजन में अलग-अलग जगह (मूल भूमध्य रेखा के उत्तर भा दक्खिन) देखे के मिली। यही जगह सभ के स्थिति के अनुसार कौनों महीना, सीजन, साल चाहे कई सालन के लांग टर्म औसत के प्लाट कइल जा सके ला आ तापीय भूमध्य रेखा के कल्पना कइल जा सके ला।\nआसान रूप में कहल जाय तब, पृथ्वी के भूमध्य रेखा के आसपास जवना बेल्ट में सभसे ढेर तापमान रिकार्ड कइल जाला उहे तापीय भूमध्यरेखा (थर्मल इक्वेटर) हवे आ ई सीजन अनुसार उत्तर-दक्खिन सरकत रहे ला काहें कि सुरुज के लंबवत पड़े वाली किरन सभ के अस्थान साल के अलग-अलग सीजन में बदलत रहे ला। सीजन के साथ ई खसकाव भी अलग-अलग जगह अलग-अलग मात्रा में होला, उदाहरण खाती अफिरका महादीप के ऊपर ई खास्काव दुसरे तरह के होला आ अटलांटिक महासागर में दुसरे तरह के। एगो अनुमान के अनुसार अटलांटिक में जाड़ा के समय में तापीय भूमध्यरेखा के स्थिती 1° N में होले जबकि गरमी के सीजन में ई दक्खिन अमेरिका के किनारे वाल हिस्सा में 10° N आ अफिरका के किनारे वाला अटलांटिक में 18° N तक ले चहुँप जाला।\nएह खासकाव के मौसम पर भारी परभाव पड़े ला। ख़ास तौर से मानसूनी इलाका सभ में।\n↑ Dieter Mueller-Dombois; Francis Raymond Fosberg; F.R. Fosberg (1998), Vegetation of the Tropical Pacific Islands, Springer Science & Business Media, पप. 28–, ISBN 978-0-387-98313-4\n↑ "Thermal equator definition and meaning | Collins English Dictionary". www.collinsdictionary.com (English में). कोलिंस डिक्शनरी. पहुँचतिथी 12 नवंबर 2018.\n↑ 3.0 3.1 R. M. Cline; James D. Hays (1976), Investigation of Late Quaternary Paleoceanography and Paleoclimatology, Geological Society of America, पप. 58–, ISBN 978-0-8137-1145-4\n↑ "Thermal equator" (English में). मरियम वेबस्टर डिक्शनरी. पहुँचतिथी 12 नवंबर 2018.\n↑ 5.0 5.1 Roger Graham Barry; Richard J. Chorley (2003), Atmosphere, Weather, and Climate, Psychology Press, पप. 3–, ISBN 978-0-415-27170-7\n↑ MichaelAllaby-Fact on File (21 April 2007), Encyclopedia of Weather and Climate, Bukupedia, पप. 462–, ISBN 978-0-8160-6350-5\n"https://bh.wikipedia.org/w/index.php?title=तापीय_भूमध्यरेखा&oldid=634943" से लिहल गइल\nLast edited on 12 नवंबर 2018, at 17:57\nएह पन्ना पर आखिरी बेर संपादन 12 नवंबर 2018 के 17:57 बजे भइल रहल।


बुढ़ऊ के बियाह | भोजपुरी कहानी | संजीव कुमार सिंह | जोगीरा\nHome भोजपुरी साहित्य भोजपुरी कथा-कहानी बुढ़ऊ के बियाह | भोजपुरी कहानी | संजीव कुमार सिंह\nपरनाम ! स्वागत बा राउर जोगीरा डॉट कॉम प, आयीं पढ़ल जाव संजीव कुमार जी के लिखल भोजपुरी कहानी बुढ़ऊ के बियाह , रउवा सब से निहोरा बा कि पढ़ला के बाद आपन राय जरूर दीं, अगर रउवा संजीव कुमार जी के लिखल भोजपुरी कहानी अच्छा लागल त शेयर जरूर करी।\n“ऐ बुढ़ऊ केस रंगवाई लss..\nफिर से अइहे जवानी\nअइहे जवानी हो अइहे जवानी\nऐ बुढ़ऊ फेसिअल कराई लss..\nफिर से अइहे जवानी…\nऐ बुढ़ऊ राम राम गाई लss\nफिर ना जईहे जवानी….”\nभोजपुरी के एगो लोक कलाकार संजीव के लिखल ई गितिया बजरिया पर बाजत रहे। रामपरोसन बड़ा ध्यान से ई गीत के सुनत रहलन। राम परोसन के उमिर होई बावन साल के और उनकर मेहरारु ना रहली, उ राम जी के लगे चल गईल रहली…. एहीसे राम परोसन एनो ओने खुब घुमस। राम परोसन के दुगो लईका, जेकर शादी बियाह हो गईल रहे अउर उ लोग आपन मेहरारु बाल बच्चा ले बम्बई कमात रहे लोss.. बेचारा राम परोसन अकेले घरे रहसss अउर खेती बाड़ी करसss। खेत त बहुते रहे। पईसा खूब आवे, लेकिन खर्चा करे ना आवे। केहु उमिर पुछे त कहस की हम अभी पैतीस साल के बानी अउर सीना तान के खड़ा हो जास। अब जे सुने उ मने मन हँसे लेकिन जाहिर ना करे लोss। चार गो चकोरा बाजार में राम परोसन के बड़ी गौर से रोज देख सन। उ चारु चकोरा देखल सन की बुढ़ऊ त बड़ी गाना पर मुड़ी हिलावत बाड़न, नगदे अकेले ही बाड़न, इनकरे से यारी धरावल जाव, हमनी सब के खरचा पानी निकलत रहीss। चारु बुढ़ऊ से यारी धरा लिहल सन। अब राम परोसन के अपाची मोटरसाइकिल पर बईठा के खुब घुमावs सनs।\nअब राम परोसन के फेसिअल होके, शेविंग होखे, और बाल भी रंगाव। अब राम परोसन भी नवछेड़िया संग के संगे जवान हो गईल रहलन।\nएक दिन चारु, राम परोसन के संगे घुमत रहल सन…।\nउनकर पहिलका यार रहे बैला रहे, उ कहलस, ऐ बड़का भाई , का विचार बा, बियाह करे के मन करत बा का।\nतले दुसरका यार, जौना के नाम रहे, पड़वा, उ कहता कि बड़का भाई के मन मे लड्डू फुटत बा, मेहरारु बिना भाई के जिनगी बेकार हो गईल बा, घर मे भउजी रहतीss त, बड़का भाई के सेवा टहल होईत, कवनो गजन ना होईत।\nतले तिसरका यार, जवना के नाम रहे सुखाड़ी, उ कहे लागल कि बात त सही बा, बड़का भाई खातिर हमनी के ही सोचे के बा, बड़का भाई त अभी एकदम जवान बाड़न, अभी त सलमान खान पचास बरिस के बावे, ओकरा पीछे केतना लईकी मरे ली सन, ई का राहुल भाई के भी त अभी ले बियाह नइखे भईल अउर उहो अर्धशतक लगावत बाड़न, ओ लोग से त भाई जवान बाड़न, भाई के बियाह होखे के चाही।\nअब त ई कुल बात सुन के राम परोसन के मन मे लड्डू फुटे लागल। दिने में सपनाए लगलन। अब त फिल्मी हीरोइन के चेहरा चारु ओर घुमे लागल।\nतले चौथा यार जवना के नाम रहे, तीरथवा, उ कहलस की बड़का भाई खातिर, एगो लइकियो हमरा नजर में बिया, बड़का भाई कहस त बात चलाई, आगे बढ़ाई।\nचारु चल गईलss सन।\nअब त राम परोसन मने मन कल्पना लोक में डूब गईलन। तले उ गांव के सरपंच जी ओहि डगरिया से जात रहलन, ई चारु सन के संगे देखले रहलन। सरपंच जी कहलन, का ऐ राम परोसन, का ई नवछेड़िया सन के चक्कर मे फसल बाड़ss , अपना उमर के लोग के संगे उठss बइठss, ना त ई कहियो तहरा के फसा दिहs सनs, एकनि के दांतों ठीक से ना जामल होई, तु एकनिये के फेर में पड़ल बाड़ss। काल से हमरा संगे आवss, ग्राम पंचायत भवन पर, ढेर समाजिक कार्य बा, तहार मन लागी, भउजी नईखी त मरदवा साफ बिगड़िये गईल बाड़ss। ई कह के सरपंच जी चल गईलन…।\nएगो कहावत बा, चोरवा के मन बसे, ककरी के खेत मे।”\nसंजीव कुमार जी\nबाजार के हजमा, सब बात सुनले रहे। एक दिन राम परोसन दाढ़ी बनवावत रहलन। त हजमा कहलस, की बड़का भाई रउआ अभी त एकदम जवान बानी, रउआ बियाह करी। राम परोसन खुश हो गईले, खुश लोके 100 रुपया के नोट दिहलन…। हजमा कहलस कि बारात में हम चलब, सब ठीक हो जाई, हमहु तहार बियाह के पक्ष में बानी। हजमा के राम परोसन 500 के चार गो नोट दिहलन अउर कहलन की तु सेट कर ल, अउरी हम देहब। अउर अपना यार लोग के संगे सैर पर निकल गईलन….।\nअब त राम परोसन के मन ना लागे, उ बियाह खातिर बैचैन हो गईलन। बस चारु यार लोगन से बार बार कहस की के भईल, हमरा खातिर कुछु होखे। अब चारु लखेरा,पांच कोस दूर के एगो गांव में मैना नाम के लईकी किहा, ओकर बाबूजी माई से जाइके, बियाह तय कई दिहलसन, कि लईका बड़ी निमन बा, 20 बिघा खेत बा, खुबे पईसा बा, कवनो कमी ना होई। मैना के बाबुजी बहुत गरीब रहलन, उ चाहत रहलन की एगो बेटी बिया, पईसा नईखे, त केंगन बियाह होई, एहीसे उ बिना लईका देखले तैयार हो गईलन। तिलक ओलक कुछु ना, सीधे बारात घरे आई। काहे से कि तिलक होईत त राम परोसन के भेद खुल जाईत अउर लड़की वाला राम परोसन के देख के भाग जाईत लोss..।\nमैना उच्चतर माध्यमिक स्कूल में 12 वी में पढ़त रहली। उ बाबुजी से पुछली त, बाबुजी ढ़ेर ना बतईलन, खाली इहे कहलन की लईका ठीक बा, खुबे धन बा, खुबे खेत बा। मैना ना तैयार भइली, कहली कि अभी हम पढ़ेम, पढ़ लिख के कुछ बन जाईब त हमर बियाह कर दिह लोss, लेकिन मैना के बाबुजी अउर माई, दुनु लोग के जिद के आगे मैना नतमस्तक हो गईली। मैना आपन ई बात अपना सहेली सुखबा के बतईली, त सुखबा कहली की ससुराल जाके बाकी पढ़ाई कर लिहss, आपन बाबुजी के मान रख ल, हम तहरा माई, बाउजी से बात कई के तहार गवना रखवा दियाई, तु आराम से तब तक पढ़ लेहबू…।\nअब त बियाह के तैयारी होखे लागल। हजमा लईकी पार्टी के हजाम के 500 रुपया दिहलस अउर कहलस की सम्भाल लेवे के बा, लईका के चेहरा केहु ना देख पावे, ई देखत रहीहss..। चारु यार बरात के दिन राम परोसन के तैयार कइल लो, अउर कहल लोs कि आपन चेहरा एकदमे मत देखे दिहs, टोपी के संगे पतरका फूल लटकत बा, त तहार चेहरा पूरा ना लउकी, बाकि हमनी सम्भाल लेहब सन, हजाम भी सेट हो गईले। पंडीजी के भी कुछ अधिका पर तय हो गईल।\nबारात दुआर पर आईल, दुल्हा टोपी में लटकल फूल के माला पहिनले रहे, ओकर मुह त लउकबे ना करे, द्वार पूजा भ गईल, बरनेत भी हो गईल, अब दूल्हा अंगना में बियाह करे खातिर अइलन। पण्डित जी कहनी की हई, टोपी में से माला, हटा दियाव की चेहरा तनी दिखाई देव, हम बियाह शुरु करी, औरत लोग भी ठीक के शुरत देख लेव लोs, चारु यरवा, हजाम सब मिलके पंडीजी के माल देके मिला लिहलसन, अउर कहलसन की ई हमनी किहा के रिवाज हवे,ओहि लेखन बियाह होई। पंडीजी मान गईलन। लेकिन सुखबा के शक भईल, जरुर कुछ गड़बड़ बा, उ धीरे से मैना से कहली की मैना कुछ गड़बड़ लागत बा। मैना भी धीरे से कहली की हमरो शक हो रहल बा।\nअब त बियाह के गीत शुरू हो गईल रहे…\nसुखबा दिमाग लगावे लगली। दिमाग काम कईलस। उ मैना के पीछे गईली, और तेजी से आपन दाहिना हाथ, एतना तेजी से भजलीss की दुल्हा के टोपी कुछ दूर जा गिरलss, अब मैना और सब मेहरारु, सबके नजर दुल्हा पर गईल। अरे ई का, ई त बूढ़ दूल्हा बा। चारु यार ई देख के दरवाजा मुहे फिलाड़ हो गईलs सन। अब मैना उठ के खड़ा हो गईली। सुखबा तुरन्त पुलिस के लगे अपना चाचा के भेज के खबर देहली। दूल्हा के त अब सब लोग घेर लिहल। बाराती सब फिलाड़ हो गईलन। दुल्हा धरा गईलन। एगो लड़की के जिनगी, बर्बाद होखे से बच गईल। पूरा गांव में हल्ला हो गईल। पुलिस दूल्हा के एगो लईकी के धोखा देवे अउर बाल बिवाह में दोषी पवलस..। मैना के बाबुजी, मैना से कहलन की हमरा माफ कर द…, मैना उनकरा गले लग के कहली,बाबुजी तहार कवनो दोष नईखे, ई हमनी गरीबी के दोष बा। मैना के बाबुजी कहलन की बेटी अब तू खूब पढ़ ल, तब तहार बियाह होई। मैना अपना सहेली के गले लगा के रो पड़ली, कहली कि, हमरा अपना सहेली पर गर्व बा, जे हमार जिनगी बचा लिहली।\nबुढ़ऊ के बियाह\nसंजीव कुमार सिंह\nपिछला लेखभोजपुरी गाना छलिया : एक अलग रंग\nअगिला लेखबाबा दरिया दास : एगो परिचय\nपरेशानी, परेशान, दिक़्क़त\nबाल, दाढ़ी बनाने वाला, नाइ\nBhojpuri Film Jay Pandit First Look\nनिशा पाण्डेय का नीदरलैंड में कार्यक्रम\nSuperstar Neha Sri Singh of Rajasthan to Act in Bhojpuri Films


बिहार के राज्यपाल देवानंद कुंवर के त्रिपुरा पठा दिहल गइल – टटका खबर\nबिहार के राज्यपाल देवानंद कुंवर के त्रिपुरा पठा दिहल गइल\nबिहार के राज्यपाल रहल देवानंद कुंवर के केन्द्र सरकार त्रिपुरा के राज्यपाल बना के भेज दिहलसि आ बिहार के राज्यपाल डीवाई पाटिल के बना दिहल गइल बा जे त्रिपुरा के राज्यपाल रहलन. बतावल जात बा कि विश्वविद्यालयन के कुलपतियन का नियुक्ति में नीतीश कुमार से राज्यपाल के मतभेद चलत रहुवे जवना से नीतीश कुमार नाराज रहलन आ अब नीतीश के पटावे खातिर कांग्रेस नीत केन्द्र सरकार देवानंद कुंवर के बिहार से पठा दिहलसि.\nअब माँग उठत बा कि देवानंद कुंवर के कार्यकलापन के जाँच करावल जाव.\nTags: राज्यपाल देवानंद कुंवर


Bhojpuri: मोहिनी एकादशी- जब देवतन खातिर मोहिनी अवतार लेहलन विष्णु भगवान - mohini ekadashi lord vishnu mohini avatar story saroj kumar bhojpuri – News18 हिंदी\nmohini ekadashi lord vishnu mohini avatar story saroj kumar bhojpuri\nBhojpuri: मोहिनी एकादशी- जब देवतन खातिर मोहिनी अवतार लेहलन विष्णु भगवान\nसनातन धरम में एकादशी तिथि क बहुत मान हौ. एकादशी के आम तौर पर लोग व्रत रखयलन. लेकिन मोहिनी एकादशी क व्रत खास हौ. भगवान विष्णु वैशाख सुदी एकादशी के मोहिनी अवतार लेहले रहलन. इ एकादशी एही के नाते मोहिनी एकादशी कहाला. एह साल गुरुवार के दिन पड़ले के नाते मोहिनी एकादशी मान अउर बढ़ि गयल हौ.\nLast Updated : May 12, 2022, 15:58 IST\nहिंदू पंचांग के अनुसार, महीना में कुल दुइ ठे एकादशी पड़यलिन. यानी साल में 24 एकादशी. एकादशी तिथि भगवान विष्णु के समर्पित होला. भगवान विष्णु के प्रसन्न करय बदे लोग एकादशी व्रत रखयलन. लेकिन मोहिनी एकादशी क व्रत सबसे उत्तम मानल गयल हौ. मान्यता हौ कि मोहिनी एकादशी क व्रत रखय वालन पर भगवान विष्णु क विशेष कृपा होला, ओनकर कुल पाप कटि जाला, मउत के बाद मोक्ष मिलि जाला, दुबारा मृत्युलोक में जनम नाहीं लेवय के पड़त. काशी निवासी पंचांग मर्मज्ञ पंडित कमलेश नारायण मिश्र के अनुसार, मोहिनी एकादशी बुधवार 11 मई के ही संझा के सात बजि के 31 मिनट पर लगि गयल, अउर गुरुवार 12 मई के संझा के छह बजि के 51 मिनट तक रही. चूंकि व्रत उदयाचल तिथि में कयल जाला, एह के नाते मोहिनी एकादशी व्रत क मान 12 मई के ही हौ. व्रत पारण क समय 13 मई शुक्रवार के सुरुज उअले के बाद पांच बजि के 32 मिनट से आठ बजि के 14 मिनट के बीच हौ.\nत्रेतायुग में जब भगवान विष्णु राम क अवतार लेइ के धरती पर अइलन त गुरु वशिष्ट ओन्हय मोहिनी एकादशी के महातम के बारे में बतइलन. एकरे बाद भगवान राम स्वयं मोहिनी एकादशी क व्रत कइले रहलन. द्वापर युग में भगवान कृष्ण के कहले पर राजा युधिष्ठिर भी मोहिनी एकादशी क व्रत रखले रहलन.\nभगवान विष्णु के मोहिनी अवतार के पीछे एक ठे पौराणिक कथा हौ. देवासुर संग्राम में असुर लोग स्वर्ग पर कब्जा कइ लेहलन अउर उहां से देवतन के भगाइ देहलन. देवता लोग भागि के भगवान विष्णु के पास गइलन, अउर अपने रक्षा क गुहार लगइलन. भगवान विष्णु देवतन के समुद्र मंथन करय क सलाह देहलन. समुद्र मंथन अकेले देवतन के बस क बात नाहीं रहल. फिर देवतन क राज इंद्र असुरन क राजा बलि के पास गइलन, अउर दूनों मिलि के समुद्र मंथन क योजना बनइलन. क्षीरसागर में समुद्र मंथन शुरू भयल. समुद्र मंथन में एक-एक कइ के 14 अनमोल रतन निकललन. 14वें रतन के रूप में धन्वंतरी बईद अपने हाथे में अमरित क घड़ा लेइ के प्रकट भइलन. अमरित क घड़ा देखतय देवतन असुरन में फिर से संग्राम शुरू होइ गयल. भगवान विष्णु देवतन क रक्षा करय बदे मोहिनी रूप धइके प्रकट भइलन. ओह दिना वैशाख सुदी एकादशी रहल. भगवान विष्णु देवतन अउर दानवन से कहलन कि सब लोग लाइन में बइठि जा, सबके बराबर बराबर अमरित मिलि जाई. असुर लोग मोहिनी के रूप-सौंदर्य पर एतना सम्मोहित होइ गइलन कि सुध-बुध खोइ बइठलन. ओन्हय अमरित क ध्यानय नाहीं रहि गयल. परिस्थिति क फायदा उठाइ के भगवान विष्णु पूरा अमरित देवतन के पियाइ देहलन. देवता लोग अमर होइ गइलन. देवासुर संग्राम क ओही दिना अंत होइ गयल. तबय से वैशाख सुदी एकादशी मोहिनी एकादशी के रूप में खास बनि गयल. विष्णु भगवान के मोहिनी रूप क पूजा होवय लगल.\nमान्यता हौ कि मोहिनी एकादशी के व्रत से मानसिक शांति त मिलबय करयला, मोह-माया से मुक्ति भी मिलि जाला. मोहिनी एकादशी क व्रत विधिविधान से कइले से मनोकामना भी पूरा होइ जाला. भगवान विष्णु भक्तन क कुल कष्ट हरि लेलन. ओनकर नाव एही के नाते हरि पड़ल हौ. खास कइके औरत लोग मोहिनी एकादशी क व्रत जादा करयलिन. एकादशी तिथि समाप्त होवय तक भगवान विष्णु के भक्ती में लीन रहयलिन. मोहिनी एकादशी के दिना सबेरय तड़के उठि के पानी में गंगा जल मिलाइ के नहाए के चाही. फिर साफ कपड़ा पहिनि के भगवान विष्णु क गंगा जल से अभिषेक करय के चाही, ओन्हय साफ कपड़ा पहिनावय के चाही, फिर भोग लगावय के चाही. भोग में तुलसी दल जरूर रहय के चाही. बिना तुलसी दल के भगवान विष्णु भोग स्वीकार नाहीं करतन.\n(सरोज कुमार भोजपुरी के जानकार हैं, आलेख में लिखे विचार उनके निजी हैं.)\nFIRST PUBLISHED : May 12, 2022, 15:58 IST


हाउ टू बे कॉंफिडेंट हिंदी में बताये? » How To Be Confident Hindi Me Bataye - Download the Vokal App\nहाउ टू बे कॉंफिडेंट हिंदी में बताये?...\nHow To Be Confident Hindi Me Bataye\nआपका प्रश्न है हाउ टू बी कॉन्टिनेंट हिंदी में बताएं तो देखिए इसका हिंदी होगा आत्मविश्वास कैसे बढ़ाए तो इसके लिए अपने आप को पॉजिटिव थिंकिंग की ओर ले जाने के टिप्स थिंकिंग से हमेशा दूर रहे व्यायाम करें प्राणायाम कड़े अच्छे-अच्छे किताबों को पढ़े अच्छी-अच्छी फिल्में देखें इससे आपका कॉन्फिडेंस लेवल बढ़ जाएगा और आप कंफ्यूज रेंट हो जाइएगा\naapka prashna hai how to be Continent hindi me bataye toh dekhiye iska hindi hoga aatmvishvaas kaise badhae toh iske liye apne aap ko positive thinking ki aur le jaane ke tips thinking se hamesha dur rahe vyayam kare pranayaam kade acche acche kitabon ko padhe achi achi filme dekhen isse aapka confidence level badh jaega aur aap confuse rent ho jaiega\nआपका प्रश्न है हाउ टू बी कॉन्टिनेंट हिंदी में बताएं तो देखिए इसका हिंदी होगा आत्मविश्वास क\nआपके द्वारा पूछा गया प्रश्न हाउ टू मेक हिंदी में बताएं इसके बारे में मैंऔर पढ़ें\nहाउ टू बी कॉन्फिडेंट का हिंदी में मतलब होता है आत्मविश्वास में कैसे रहे इसका सबसे बढ़िया तरीका है कि आप सबसे पहले अपने पर पूर्ण भरोसा करें जो आप जानते हैं जो आपकी जानकारी हैं उसे आत्मविश्वास से लबरेज रहे जो आप कह रहे हैं जो आप करने जा रहे हैं उसमें आपकी जीत अवश्य होगी आशावादी बने रहे और अपनी अच्छाइयों को देखें उस पर भरोसा करें\nhow to be confident ka hindi mein matlab hota hai aatmvishvaas mein kaise rahe iska sabse badhiya tarika hai ki aap sabse pehle apne par purn bharosa kare jo aap jante hain jo aapki jaankari hain use aatmvishvaas se labrej rahe jo aap keh rahe hain jo aap karne ja rahe hain usme aapki jeet avashya hogi aashavadi bane rahe aur apni acchhaiyon ko dekhen us par bharosa karen\nहाउ टू बी कॉन्फिडेंट का हिंदी में मतलब होता है आत्मविश्वास में कैसे रहे इसका सबसे बढ़िया त\nकॉन्फिडेंट होने के लिए आपको सबसे बच्चे अपने दिनचर्या को सुधारना पड़ेगा तथा एक सामने वाले आदमी के ऊपर एक गहरी छाप छोड़ नहीं होगी और आपको हमेशा अच्छी भाषाओं का प्रयोग करना पड़ेगा धन्यवाद\nconfident hone ke liye aapko sabse bacche apne dincharya ko sudharna padega tatha ek saamne waale aadmi ke upar ek gehri chhaap chhod nahi hogi aur aapko hamesha achi bhashaon ka prayog karna padega dhanyavad\nकॉन्फिडेंट होने के लिए आपको सबसे बच्चे अपने दिनचर्या को सुधारना पड़ेगा तथा एक सामने वाले आ


बिहार में जल्दिए खुलीहें छह गो निजी विश्वविद्यालय – टटका खबर\nबिहार में जल्दिए खुलीहें छह गो निजी विश्वविद्यालय\nपटना 09 मार्च (वार्ता). बिहार सरकार आजु कहलसि कि पटना, मधुबनी, बिहारशरीफ, वैशाली, कटिहार, अउर सासाराम में निजी विश्ववद्यालय जल्दिए खोलल जइहें स.\nसंसदीय कार्यमंत्री का साथही प्रभारी शिक्षा मंत्री श्रवण कुमार विधानसभा में वित्तीय वर्ष 2018-19 ला शिक्षा विभाग के बजट मांग पर भइल चरचा के जवाब देत ई जानकारी दिहलन.\nकहलन कि पटना में अमिटी विश्वविद्यालय, मधुबनी में संदीप विश्वविद्यालय, बिहारशरीफ में के.के. विश्वविद्यालय, आ वैशाली में डॉ.सी वी रमण विश्वविद्यालय खोलल जाए के अधिसूचना जारी क दिहल गइल बा जबकि कटिहार में अल-करीम विश्वविद्यालय आ सासाराम में गोपाल नारायण विश्वविद्यालय के स्थापनो जल्दिए होखे जा रहल बा.\nश्रवण कुमार कहलन कि आर्यभट्ट ज्ञान विश्वविद्यालय, पटना के तहत चार गो उत्कृष्ट शिक्षण संस्थान खोलल गइल बा. एहनी में सेंटर फॉर जियोग्राफिकल स्टडीज, स्कूल ऑफ जरनलिज्म एंड मास कॉम्युनिकेशन, पाटलिपुत्र स्कूल ऑफ इकोनोमिक्स, अउर सेंटर फॉर रिवर स्टडीज शामिल बाड़ी सँ.\nबिहार में चार गो नया प्राइवेट यूनिवर्सिटी खोले के मंजूरी


जो रे कोरोना तोर माटी लागो.. – Hum Bhojpuria\nजो रे कोरोना तोर माटी लागो..\nबात पिछला साल के ह। पश्चिम टोला के शशांकवा के बियाह मार्च में तय भइल। तब तक ना जाने कहाँ से ई माटीलगना कोरोना आ गइल। पंडित जी लइका-लइकी के बाप से कहनी कि जजमान,ढेर मत सोचीं। लइका-लइकी के देह से जून में एगो साइत बनत बा,कहीं त रख दी ?\nलइका के बाबूजी कहनी कि ए समधी जी जवन डेट बा,तवन बटले बा।रउरा ढेर मत सोची... बियाह तय करीं..ले आवs हो कागज पर हल्दी छूआवs"\nलेकिन ई का ?....लइका कइलस बवाल!\nजून के गर्मी सोच के ओकर मिज़ाज उखड़ गइल। कहलस कि ना बाबूजी,जून में त एकदम बियाह ना होई। हम तनी और बरदाश के दवाई खा लेब लेकिन बियाह हमार जाड़ा में होई।\nउ का बात बा कि जाड़ा में काफी आराम रहेला...!\nबाऊजी कहलन, " रे बउचट तू जवन मेहरी के मुँह देख के आराम सोचत बाड़े,तवन सोच-सोच के हमार चानी के सगरो बार पाक गइल। बियाह के एक-डेढ़ साल बाद जाड़ा-गर्मी और बरसात सब एक्के लेखा लागेला रे बबुआ। बात मान जो, अपना मन के बेसी होशियार ना बनल जाला..."\nलइका कहलस कि ना बाबूजी मेहरारु के बड़ा मन बा गोवा में हनीमून मनावे के। जाड़ा में ही सही रही।\nखैर,लइका-लइकी के बाबूजी मान गइल लो।\nनवम्बर 2020 में शादी के दिन रखा गइल।\nतबसे लइका अँकवारी में तकिया लेके उंगली पर महीना गिनत सुते लागल...!रात-रात भर सगरी दू जीबी डाटा वीडियो कॉल में जियान होखे लागल।\nएने नवंबर कहे कि हम अइबे ना करब। लइका कहे कि ए करेजा अब सगरी फीलिंग फफाता ! मंदिर पर जवन भजन सुनतानी, उहो डीजे लेखा लागत बा। चार किलोमीटर दूर कहीं बैंड बाजा बाजता त अइसन बुझाता कि हमरा बियाहे में बाजता।\nलइकी बैंगलोर में नौकरी करत रहे..धीरे से कहलस कि प्लीज स्टॉप..लेट्स टॉक सम स्प्रिचुअल थिंग्स..अदरवाइज आई नॉट विल एबल टू स्लीप!\nलइका मेहरारु के बात मान लिहलस और एगो आध्यात्मिक प्रश्न पूछलस, "ए करेजा हमरा ख़ातिर तू करवा चौथ के बरत रहबू, हम तहरा ख़ातिर का भूखब हो ?"\nमेहरारु कहलस कि कुछ नहीं टाइम से बर्तन धो देना वही मेरे लिये सबसे बड़ा व्रत है।"\nखैर, इहे कुल बतियावत सितंबर आ गइल। अब लइका के दू जीबी डाटा रात के बदले दुपहरिया में ख़तम होखे लागल...!\nअक्टूबर बीतल और नवम्बर आइल त भइल दुर्घटना।\nपता चलल कि होखे वाली मेहरारु के बड़का बाबा के देहान्त हो गइल.. अब का होइ हो शशांक, तब बियाह ना होई...?\nसाइत बढ़िया नइखे.. अब मई 2021 में होई।\nआही दादा! मई सुनते लइका के ऑक्सीजन लेवल 70 से नीचें जाए लागल। मेहरारु से कहलस कि बतावs ना हो सगरी गोवा के ख़्वाब माटी में मिल गइल..अब का होई ? तहरो बाबा के हमार बियहवे के समय डेट मिलल ह..?\nमेहरारु फेर समझदारी देखवलस, "जैसे छह महीने बर्दास्त किया...छह महीने और सही.. खूबसूरत चीजें थोड़ी मेहनत के बाद मिलें तो और प्रसन्नता होती है, लेट्स एंज्वाय दिस टाइम! "\nआही हो दादा ! अब का एंज्वाय करीं हो...\nमेहरारू के ई बात लइका के करेजा में पत्थर लेखा लागे लागल..\nलेकिन अभी-अभी ताजा जानकारी तक!\nपिछला 12 मई के लइका के बियाह रहल ह.. !\nबियाह बड़ा बढ़िया से भइल बा.. लेकिन दुःख के बात बा कि बियाह बाद लइका पाजीटिव होके क्वारंटाइन हो गइल बा।\nआगे के सगरी कार्यक्रम पर ब्रेक लागल बा। ककन भी नइखे छूटल!\nअब लइका जल्दी से निगेटिव होखे ख़ातिर दिन भर में तेरह हाली काढ़ा पियत बा। आतना जोगासन कर देले बा कि रामदेव बाबा ओकरा आगे हाथ जोड़ देले बाड़े कि कहीं पतंजलि मुनि प्रगट ना हो जास !\nओने मेहरारु आजुओ वीडियो कॉल पर बतियाके दिलासा देतिया.. " आएंगे अच्छे दिन, जरूर आएंगे...!\nलेकिन लइका का करो ? घर में जस-जस पायल और चूड़ी के छन-छन आवाज सूनाता, तस-तस ओकरा करेजा के नस में छन-छन करत बा...!\nचौदह दिन, चौदह बरिश के बनवास लेखा बीत रहल बा।\nमेहरारु कहत बिया कि इससे तो अच्छा था कि मैं भी पाजीटिव हो जाती...\nलइका के ना कुछ कहले कहाता, न रहले रहाता।\nलेकिन लइका के बाउजी रोज खिड़की पर से पूछत बाड़े..!\n"काहो इंजीनियर साहेब, कहत रहनी न कि बड़-जेठ के बात मानल जाला..अब ना जइबा गोवा..ना मनइबा हनीमून.. ?\nलइका का करो... उदास बा.. और मने मन कहता.\nजो रे कोरोना तोर माटी लागो.. !\n« भोजपुरी बालगीतः खेलवनासिनेमा में बारिश, बारिश में सिनेमा »


सईंया के साथ मड़ईया में के दस्तक १४ मई से – Anjoria\nमई 11, 2010 पवन सिंह, सईंया के साथ मड़ईया में\nभोजपुरिया सुपर स्टार पवन सिंह स्टारर फिल्म सईंया के साथ मड़ईया में १४ मई के बिहार आ झारखण्ड के सिनेमाघरन में रिलीज होखे जा रहल बा.\nआदि शक्ति इंटरटेनमेंट के प्रस्तुति आ संदीप श्रीवास्तव फिल्म्स निर्मित एह फिल्म के निर्देशन राजकुमार आर पाण्डे कइले बाड़े आ सुपर स्टार पवन सिंह के एगो नया लुक एह फिल्म में देखे के मिली. साथ में बाड़ी हॉट आ हिट अदाकारा मोनालिसा आ बाकि खास पात्र में अविनाश शाही, ब्रजेश त्रिपाठी, संजय पाण्डे, आनन्द मोहन, शिवम तिवारी, के के गोस्वामी, पृथ्वी सिंह आ आयटम गर्ल सीमा सिंह बाड़ी.\nमारधाड़ के हैरत अंगेज दृश्यन से सजल एह फिल्म के रोमांटिक लव स्टोरी आ एकर सुपर हिट गाना विनय बिहारी लिखले बाड़न. संगीत राजेश गुप्ता के बा. छायाकार प्रमोद पाण्डे, संकलन जीतू के, आ नृत्य कानू मुखर्जी निर्देशित बा,


नया गीत भोजपुरी सोग डाउनलोड Mp3 [12.78 MB] | so Music a10\nList of नया गीत भोजपुरी सोग डाउनलोड\nReviewed by Anna on Saturday August 8 2020 ★ 87 out of 95 based on 26 user ratings\nFree नया गीत भोजपुरी सोग डाउनलोड Download Mp3 ? Free Mp3 नया गीत भोजपुरी सोग डाउनलोड ? Mp3 Downloader नया गीत भोजपुरी सोग डाउनलोड Free Download ? Mp3 Download नया गीत भोजपुरी सोग डाउनलोड Mobile ? Download Free नया गीत भोजपुरी सोग डाउनलोड Music Online ? Mp3 नया गीत भोजपुरी सोग डाउनलोड Songs Free Download ? Mp3 Download नया गीत भोजपुरी सोग डाउनलोड Youtube.\n� Christmas Song\n#नयागीतभोजपुरीसोगडाउनलोड #नयागीतभोजपुरीसोगडाउनलोडMp3 #नयागीतभोजपुरीसोगडाउनलोडRingtone #नयागीतभोजपुरीसोगडाउनलोडVideo #नयागीतभोजपुरीसोगडाउनलोडMp4 #नयागीतभोजपुरीसोगडाउनलोडLyrics #नयागीतभोजपुरीसोगडाउनलोडChord #Mp3 #FreeMp3 #FreeMp3Download


हिंदू धर्म में गंगा - विकिपीडिया\nहिंदू धर्म में गंगा\n"गंगा देवी" इहाँ अनुप्रेषित बाटे। नदी के बारे में लेख खातिर, देखल जाय गंगा। अन्य अरथ आ संबंधित लेख खातिर, देखल जाय गंगा (बहुअर्थी)।\nहिंदु धरम मे, गंगा के पाबित्तर मानल गइल बा आ देबी के पदबी दिहल बाटे अउर माई मानल जाला। हिंदु धरम मे हेकर पुजाई होला आ अईसन मानल जाला जे एहमे डुबकी लगइला से पाप से मुक्ति मिल जाला। एहमे मुअल मनई के राख दहाइला से ओकर आत्मा के शांति मिलेला। नर्मदा नदी के एकर बहिन मानल जाला। अईसन मानल जाला जे हर गंगा सतमी के गंगा जी आवेली आ नर्मदा मे सनान करेली।\nगङ्गा या गंगा\n3 देवी, शक्ति आ माता\n5 अन्य धार्मिक चीज\nBhagavata Purana depicts the birth of the Ganges. According to Bhagavata Purana, Lord Vishnu in one of his incarnations, appeared as Vamana in the sacrificial arena of Asura King Mahabali. Then in order to measure the universe, he extended his left foot to the end of the universe and piercedahole in its covering with the nail of his big toe. Through the hole, the pure water of the Causal Ocean (Divine Brahm-Water) entered this universe as the Ganges River. Having washed the lotus feet of the Lord, which are covered with reddish saffron, the water of the Ganges acquiredavery beautiful pink colour. Because the Ganges directly touches the lotus feet of Lord Vishnu (Narayana) before descending within this universe, Ganges is known as Bhagavat-Padi or Vishnupadi which means Emanating from the lotus feet of Bhagavan (God). It finally settles in Brahmaloka or Brahmapura, abode of Lord Brahma before descending to planet Earth at the request of Bhagiratha and held safely by Lord Shiva on his head to prevent destruction of Bhumi (Mother Earth). Then, the river Ganges was released from Lord Shiva 's hair to meet the needs of the country according to Hindu mythology. In other legends, Himavan fathered Parvati and Ganga.\nदेवी, शक्ति आ माताEdit\nअन्य धार्मिक चीजEdit\nविकिमीडिया कॉमंस पर संबंधित मीडिया Ganga पर मौजूद बा।\nविकिकहनाम पर कोटेशन देखल जाय: हिंदू धर्म में गंगा पर।\n"https://bh.wikipedia.org/w/index.php?title=हिंदू_धर्म_में_गंगा&oldid=677601" से लिहल गइल\nLast edited on 31 अगस्त 2020, at 03:08\nएह पन्ना पर आखिरी बेर संपादन 31 अगस्त 2020 के 03:08 बजे भइल रहल।


भोजपुरी विशेष: काशी में देश क अनोखा थाना, जहां थानेदार के कुर्सी पर बइठयलन काल भैरव | Bhojpuri special articles Kashi Varanasi Thanedar Kaal Bhairav Banaras Police Station nodakm – News18 हिंदी\nभोजपुरी विशेष: काशी में देश क अनोखा थाना, जहां थानेदार के कुर्सी पर बइठयलन काल भैरव\nजब काशी क कोतवाल स्वयं बाबा काल भैरव हयन, कुल आला अधिकारी नियुक्ति के बाद पहिले इहां आइके मत्था टेकयलन, त भला ओनके थाने क निरीक्षण के करी.\nमान्यता हौ कि बाबा विश्वनाथ अपने नगर क लेखा-जोखा क जिम्मा काल भैरव के सौंपले हउअन. शहर के सुरक्षा क जिम्मेदारी काल भैरव पर हौ. ओन्हय काशी क कोतवाल कहल जाला.\nLast Updated : January 11, 2021, 13:40 IST\nकाशी नगरी क महिमा अपरंपार हौ. काशी में आइके सब पार होइ जाला, लेकिन एह नगरी के आज तक केव नाही पार पाइले हौ. काशी भगवान शिव क बसावल नगर हौ, अउर काल भैरव ओनकर रूद्र रूप हयन. बिना काल भैरव के अनुमति के काशी में केव प्रवेश नाही कइ सकत. भैरव के दर्शन बिना बाबा विश्वनाथ क दर्शन पूरा नाही होत. मान्यता हौ कि बाबा विश्वनाथ अपने नगर क लेखा-जोखा क जिम्मा काल भैरव के सौंपले हउअन. शहर के सुरक्षा क जिम्मेदारी काल भैरव पर हौ. ओन्हय काशी क कोतवाल कहल जाला. कोतवाली थाने क प्रभारी भी बाबा काल भैरव हयन. जवने के नाते थाना प्रभारी के कुर्सी पर कवनों पुलिस अधिकारी नाही बइठतन.\nबनारस के विश्वेश्वरगंज महल्ला में मौजूद हौ कोतवाली थाना. इहां थाना प्रभारी क कुर्सी हमेशा खाली रहयला. प्रभारी के कुर्सी पर बाबा काल भैरव क चित्र रखल रहयला. थाने में जवने भी अधिकारी क नियुक्ति होला, उ कोतवाल कार्यालय में मुख्य कुर्सी के बगल में एक दूसर कुर्सी लगाइके बइठयला, अउर आपन रोज क कामकाज निपटावयला. सबेरे कार्यालय अइले के बाद प्रभारी निरीक्षक पहिले मुख्य कुर्सी पर विराजल बाबा काल भैरव क पूजा करयलन, फिर कामकाज शुरू करयलन. थाने में हर रोज सुबह-शाम बाबा काल भैरव क पूजा होला. कोतवाली थाने में इ परंपरा कब से शुरू हौ, एकर सही जानकारी केहूं के नाही हौ. मौजूदा प्रभारी निरीक्षक प्रमोद पांडे के अनुसार, इ परंपरा अंगरेजन के जमाने से हौ, जब से इ थाना शुरू भयल हौ, तब से.\nचूंकि शहर क सबसे बड़ा अधिकारी यानी कोतवाल स्वयं बाबा काल भैरव हयन, एह के नाते शहर में जवन भी अधिकारी नियुक्त होइके आवयलन, चाहे उ आईएएस होय या आईपीएस, सब पहिले काशी के कोतवाल के दरबार में मत्था टेकयलन, बाबा से अनुमति लेलन, फिर आपन कामकाज शुरू करयलन.\nखास बात इ भी हौ कि कोतवाली थाने क आजतक निरीक्षण नाही भयल हौ. कवनो भी डीएम या एसपी थाने क निरीक्षण, या जांच-पड़ताल करय नाही अउतन. अतीत में अगर जे भी थाने के निरीक्षण के बारे में सोचलस, ओकर ओही दिना बनारस से छुट्टी होइ गयल. एक-दुइ घटना अइसन घटल, जवने के बाद फिर कवनों अधिकारी निरीक्षण के बारे में नाही सोचलन.\nएसएचओ प्रमोद पांडेय क कहना हौ, ’’जब काशी क कोतवाल स्वयं बाबा काल भैरव हयन, कुल आला अधिकारी नियुक्ति के बाद पहिले इहां आइके मत्था टेकयलन, त भला ओनके थाने क निरीक्षण के करी. निरीक्षण क सीधा मतलब होला बाबा के कामकाज पर अंगुरी उठाइब. शहर क कुल अधिकारी बाबा के अधीन काम करयलन, ओनके अनुमति से काम करयलन. जवने के नाते इहां केव निरीक्षण करय नाही आवत. कोतवाली थाने के ओर केव देखत तक नाही.’’\nबाबा काल भैरव क मंदिर कोतवाली थाने के पीछे स्थित हौ. मंदिर के मौजूदा ढांचा क निर्माण 1715 में बाजीराव पेशवा करउले रहलन. मंदिर क निर्माण वास्तुशास्त्र क पूरा ध्यान रखिके कयल गयल हौ. आजतक ढाचा में कवनों बदलाव नाही भयल हौ. मंदिर में हर दिन चार बार बाबा क आरती होला. रात क शयन आरती सबसे खास हौ. आरती से पहिले बाबा के नहवावल जाला, ओनकर साज-श्रृंगार कयल जाला. एह दौरान मंदिर में पुजारी के अलावा दूसर केहूं के अंदर जाए क अनुमति नाही रहत. बाबा के सरसों क तेल चढ़ावल जाला अउर एक ठे अखंड दीया हमेशा जरल करयला.\nकाल भैरव काशी कइसे अइलन, एकरे पीछे एक ठे पौराणिक कथा हौ. देवता लोग एक दइया ब्रह्मा अउर विष्णु से पूछलन कि ब्रह्मांड में सबसे श्रेष्ठ के हौ. जवाब में दूनों अपुना के श्रेष्ठ बतउलन. देवता लोग जब इहय सवाल वेद अउर शास्त्र से पूछलन त उ भगवान रूद्र यानी शिव के श्रेष्ठ बतउलन. शिव क इ बखान ब्रह्मा के अच्छा नाही लगल अउर उ अपने पंचवें मुंहे से शिव के काफी भला-बुरा कहि देलन. वेद-शास्त्र के ब्रह्मा के मुहे से भगवान शिव क बुराई सुनि के बहुत दुख भयल. एही समय भगवान रूद्र दिव्य ज्योति के रूप में प्रकट भइलन. ब्रह्मा कहलन कि हे रूद्र तू हमरे सिर से ही पैदा भयल हय. एह के नाते तू हमरे सेवा में आइ जा. ब्रह्मा के व्यवहार पर शिव के बहुत गुस्सा आयल अउर उ भैरव के उत्पन्न कइलन अउर ओन्हय ब्रह्मा पर शासन करय क निर्देश देइ देहलन. भैरव अपने बाए हाथे के सबसे छोटकी अंगुरी के नाखूने से ब्रह्मा क पंचवां मुंह काटि देहलन. भैरव के ब्रह्म हत्या क दोष लगि गयल.\nभगवान शिव एकरे बाद भैरव के काशी प्रस्थान करय क आदेश देहलन. भैरव काशी पहुंचलन अउर उहां तपस्या कइलन. एकरे बाद उ ब्रह्म हत्या के दोष से मुक्त होइ गइलन. जवने स्थान पर भैरव तपस्या कइले रहलन आज ओही ठिअन ओनकर काल भैरव मंदिर हौ. भगवान शिव ओकरे बाद काल भैरव के काशी क सुरक्षा क जिम्मेदारी सौंपि देहलन, कोतवाल नियुक्त कइ देहलन. भैरव के काशी एतना प्रिय लगल कि उ एही स्थापित होइ गइलन. कहल जाला कि काल भैरव के दर्शन से हर बाधा दूर होइ जाला. मान्यता हौ कि काशी में काल भैरव के अनुमति के बिना जमराज भी केहूं क प्राण नाही लेइ सकतन.\nकाल भैरव क शक्ति क अंदाजा एही बात से लगावल जाइ सकयला कि मुगल बादशाह औरंगजेब ओनके मंदिर के तोड़ि नाही पइलस. विश्वनाथ मंदिर तोड़ले के बाद औरंगजेब काल भैरव मंदिर तोड़य क अपने सैनिकन के आदेश देहलस. मुगल सैनिक मंदिर के तरफ बढ़लन तबय अचानक पागल कुत्तन क एक ठे झुंड सैनिकन के काटय दउड़ल. जवने सैनिकन के कुत्ता कटलन, उ पगलाइ गइलन और एक सैनिक दूसरे के काटय लगलन. इ खबर औरंगजेब के मिलल त उ अपने अंगरक्षकन से अपने ही सैनिकन के मरवाइ देहलस, ताकि पागल सैनिक ओकरे पास तक न पहुंचि सकय. औरंगजेब के समझ में आइ गयल कि काल भैरव मंदिर तोड़य क आदेश देहले क इ परिणाम हौ. औरंगजेब मंदिर तोड़य क आदेश रद्द कइ देहलस, अउर काल भैरव मंदिर जाइके बाबा से गलती बदे क्षमा-याचना मंगलस.\nTags: Banaras, Bhojpuri Articles, Bhojpuri special, Kaal Bhairav, वाराणसी\nFIRST PUBLISHED : January 11, 2021, 13:40 IST


घमण्डी लड़की का भूमिका में पाखी – Anjoria\nभोजपुरी सिनेमा के मशहूर तारिका पाखी हेगडे अपना नयका फिल्म आखिरी रास्ता में एगो घमण्डी लड़की का भूमिका में आ रहल बाड़ी. इ भूमिका देखि के दर्शकन के उनकर “निरहुआ रिक्शावाला” के किरदार याद आ जाई. एह फिल्म में ऊ रानी नाम के लड़की का भूमिका में बाड़ी जेकर निरहुआ का साथे बकझक हो जात बा. बाद में पता चलत बा कि इहे उनकर नयका बाडी गार्ड बहाल भइल बा. बाद में समय का साथ कुछ अइसन होत बा जे पाखी निरहुआ के आई लव यू बोल देता बाड़ी आ तब निरहुआ के अतीत का बारे में उनका पता लागत बा. फिल्म में ई मौका एगो नाजुक मोड़ लेत बा. केएस साईबाबा आ ए.दास के बनावल आ जी सुब्बाराव के निर्देशित भोजपुरी फिल्म “आखिरी रास्ता” चौदह जनवरी के बिहार में होखे जा रहल बा. फिल्म में निरहआ आ पाखी पर कई गो दिलकश गाना आ रोमांटिक सीन फिल्मावल गइल बा. फिल्म के संगीत राजेश रजनीश के आ गीत विनय बिहारी आ प्यारेलाल यादव के बा.


Earlier studies were very interesting due to mistake in reading beaten in school and home also Bhojpuri Spl: गलती पर पिटाई, ओरहन पर धोवाई, कुछ अइसन होत रहे पहिले स्कूल क पढ़ाई! – News18 Hindi\nBhojpuri Spl: गलती पर पिटाई, ओरहन पर धोवाई, कुछ अइसन होत रहे पहिले स्कूल क पढ़ाई!\nपढ़ाई करे वाला लईका खाली पढ़ें, इ हो ना सकेला. खूब सख्ती रहे, ओकरी बादो लईका बीच में कुछ कुछ कई दें. जईसे पढ़ाई क बिच्चा में कहीं धीरे से आवाज़ आवे..... दुद्धि पर ईमली, दुद्धि पर ईमली, दुद्धि पर अवरा, सियाही पर अवरा. पांच पईसा क पांच गो करवना. आज लिखत समय अईसन लगत ह कि इ सुनले युग बीत गईल.\nLast Updated : February 19, 2021, 22:03 IST\nस्कूल क पढ़ाई पहिले बहुत रोचक रहे. पढ़ले की संग्हे खूब हंसी ठिठोली होखे. कक्षा चलत समय त केहू हिले-डुले नाहीं. एसे कि दुखहरन (सरपत/नरई/बेहया/कईन) क डर रहे. बेसुल-साल क पिटाई होखे. गलती कईला पर स्कूल में मार पड़े आउर घरे ओरहन पहुंचे त ओहुजा धोवाई होखे. स्कूल मतलब की बिगरल लईकन के सुधरले क जगह. लेकिन लईका त लईका होलन न. उनकर सुधरल आउर बिगरल, कुल बराबर होला. एसे कि उ सीखले/कईले क उम्र होले. घरौंदा बनावे वाली उमर. कल्पना क के बहुत कुछ सही/गलत सीखले आउर कईले वाली उमर में मास्टर क मार परसाद मतीन रहे. एक दू दिन इयाद रहे फिर सब पुरनका ढर्रा पर चल दे.\nपढ़ाई करे वाला लईका खाली पढ़ें, इ हो ना सकेला. खूब सख्ती रहे, ओकरी बादो लईका बीच में कुछ कुछ कई दें. जईसे पढ़ाई क बिच्चा में कहीं धीरे से आवाज़ आवे….. दुद्धि पर ईमली, दुद्धि पर ईमली, दुद्धि पर अवरा, सियाही पर अवरा. पांच पईसा क पांच गो करवना. आज लिखत समय अईसन लगत ह कि इ सुनले युग बीत गईल. कबो अयिसनो होखे की एकरा बिच्चे में मस्टर आ जाय आउर कान पकड़ के गरम क देवें. बेचे वाला दूसरी-तीसरी कक्षा में पढ़े वाला रहें. तब बाल पेन क प्रयोग स्कुल में ना होखे. छोट कक्षा में दुधिया आउर बड़ कक्षा में सियाही घोर के लिखल जाय. पांचवी कक्षा ले सुलेख जरुरी रहे. बढ़िया लिखले क प्रतियोगिता होखे. जिला आउर मंडल स्तर ले लईका भाग लेवें जायं. एही में केहू कला बनावे, केहू खेती-किसानी क पढ़ाई करे, केहू इंजीनियर बने, डाक्टर बने. विचार से लेके विज्ञान तक काम ओही स्कूल से निकलल लईका करें. उहे आगे चल के देश चलावें. सत्ता सम्हारें. कुछ सफल ना हो पावें त खेती-किसानी करें. जन संपत्ति बढ़ावें. सब कुछ न कुछ करे. चारगो लईकन में एगो नालायको निकल जाय त ओकरो जीवन चल जाय. लेकिन आत्महत्या ना करें. न आपन नुकसान करें आउर ना केहू दूसरे के नुकसान पहुंचावें. आज जब सोचब त बार बार इ जरुर धियान आई कि अईसन का भइल कि पढ़-लिख के मनई अपने गरदन दबा देत बा. इ समसिया दुनिया-जहान में एतना बढ़त बा कि कुल कोशिश बेकार जात बा.\nइ बात बहुत पुरान ना हीय. लेकिन आज इकुल सपना जईसन लागत बा. एसे कि आज हर काम में पईसा घुस गईल बा. आप सब त जानीला की सबसे पुरान काम समान की बदले समान ह. जब लोग पईसा एतना ना रखले रहलन तब गदहिया गोल की पढ़ाई से इकुल शुरू हो जाय. लोग जीवन के एतना व्यवहारिक बना दें कि बहुत कुल समसिया अपने आपे हल हो जाय. उदारीकरण आउर बजार शुरू भईले से पहिले स्कुल कईसन रहलन स, इ समझे लायक ह. जईसे हमहन क कुछ साथी, जवन दुद्धि आउर सियाही आ फिर कागज खरीद ना पावें उ पेड़ से ईमली, करवना, अवरा, बईर ले आवें आउर ओकरा के स्कुल में बेंच दें. इ काम ज्यादातर तब होखे जब स्कुल में मस्टर ना आयल रहें. एसे कि मस्टर लोग लईकन के इकुल काम ना करे देवें. लेकिन लईको कम जोगाड़ वाला ना रहें. पढ़ाई क बखत छोड़ के इकुल काम करे क तरीका खोज लेवें. जईसे कि दुपहरिया में जब खाए जाए के मिले त मस्टर से दूर परती पर चाहे नहर पर सउदा हो जाय. बेचे वाला बहुत कमे रहें. एसे दिक्कत ना होखे. इ काम उनहन के जीवन क ककहरा सिखा दे.\nतब लेमनचूस छोड़ के बाकी बहुत कम मिठाई मिलें जवन लईका खायं. स्कुल की बहरा सनपपड़ी ख़रीदे क लाईन लगे. उहो समान की बदले मिले. जईसे कि पलस्टिक क जूता, चप्पल, बोतल, मेहरारुन क बार, आलू, पीयाज, गेहूं, धान, सरसो की बदले सोनपपड़ी मिल जायल करे. इ व्यवस्था कबीर की ओह लाईन मतीन रहे–‘साधू इतना दीजिये, जामे कुटुम समाय, मैं भी भूखा ना रहूं, साधु न भूखा जाय.’एगो बात जरुर रहे. घर आउर स्कूल की साथे लईका अपनी तरह से काम करें आउर सबकर मदद करें. लईका जवान करें उ कवनो व्यापार ना रहे. बल्कि उ एक तरह क रचनात्मक काम रहे. आभाव में केहू भी अपनी जरुरत खातिन जवन क सकेला, उनहनो क प्रयास कुछ अईसने रहे. कवनो लईका दुद्धि, सियाही, कागज या पईसा ना दे पावें तबो उनके ईमीली, अवरा, करवना, बईर खाए के मिल जाय. इ दया ना रहे. सहयोग आउर सोच रहे. घर-परिवार में इ सिखवाल जाय. लईकन में दिलदारी बहुत रहे. जरुरत रहे लेकिन लालच ना रहे.\nसमय की संग्हे बहुत कुछ बदल गयल. बदलाव जरुरी ह. लेकिन ओह बदलाव में स्कूली लईकन क सबसे ढेर नुकसान भायल ह. उनकर बचपना बस्ता की बोझ में दब के ख़तम हो गईल ह. आज दुधिया सियाही क जगह पेंसिल आउर बाल पेन ले लिहलस. स्कूल जाए वाला लईका पढ़ाई शुरू कईले की पाहिले दिन से सपना देखे शुरू क देत हवें. माई-बाबू लईका/लईकिन के पढ़ावे पर जोर ना देत हवें. बल्कि सपना देके घर से भेजत हवें. स्कूल वाला वोही सपना के खरीदार आउर बेचे वाला बनल बाड़ें सो. लईका पहिले दिन से जीवन में ‘आगे का करके बा’, इहे सोचे में एतना परशान हवें सो कि उनहन के इ ना पता चल पावेला की बचपन का ह, जवानी का बा आउर एके जियले में कईसन रस ह? बात इ ह कि सहजता हर जगह से बिला गईल बा. जहां जाईब उहां भरपूर बनावटीपन देखे के मिली. इ का ह? सब कहत ह की जीवन शैली बा. लेकिन इ कईसन जीवन शैली जवना में केहू कतहुं खुश नईखे. सब अपना में जियत बा लेकिन ओहू में खुश नईखे. पता न इ जीवन शैली के खोजले बा? कहां से आईल बा? कई लोग कहत बा कि इ जरुर चोरी क मामला ह. (लेखक रमाशंकर कुशवाहा जी वरिष्ठ पत्रकार हैं.)\nBhojpuri Bhojpuri News UP पटना बिहार भोजपुरी भोजपुरी न्यूज रांची


आरा में एगो पुजारी के गोली मार के हत्या – टटका खबर\nआरा में एगो पुजारी के गोली मार के हत्या\nआरा के अगिआँव बाजार इलाका के पोटरो गाँव के पुरनका मठिया में सोमार का रात चोर घुस के राम जानकी आ लक्ष्मण के बेशकीमती मूर्ति उखाड़ ले गइले. सबेरे पुजारी के लाश छत पर मिलल. अंदाजा लगावल जात बा कि चोरन के देख पुजारी हल्ला करे के कोशिश कइलन त चोर उनकर जम के पिटाई कइलन आ जान बचावे खातिर पुजारी छत पर भगले त पीछे पीछे चोरो छत पर आ के उनका माथ में गोली मार दिहलें.\nपुलिस मामिला के तफतीश में लागल बिया बाकिर चोरी के कवनो सुराग नइखे मिलत.\nTags: आरा. अगिआंव बाजार


नाजायज कमाई डी एम के सँउपे के आदेश – टटका खबर\nनाजायज कमाई डी एम के सँउपे के आदेश\nकरीब दु साल पहिले घूस लेत रंगे हाथ पकड़ाइल मोटर वाहन निरीक्षक रघुवंश कुंवर आ उनका मेहरारू ललिता देवी के विजिलेंस अदालत आपन नाजायज संपत्ति पटना के डी॰एम॰ के सँउप देबे के आदेश दिहले बा. रघुवंश कुंवर का घर पर पड़ल छापा में करीब ४५ लाख के नाजायज संपत्ति मिलल रहे जवना में करीब दु लाख रुपिया नगद, आ चौदह लाख के गहना शामिल बा. रघुवंश कुंवर तब औरंगाबाद के मोटर वाहन निरीक्षक रहलें. बिहार स्पेशल कोर्ट एक्ट २००९ का तहत बनल स्पेशल विजिलेंस कोर्ट के अइसनका ई पहिला आदेश बा आ एह से पूरा प्रदेश के अधिकारियन के आत्मा काँप गइल बुझात बा. अबले हद से हद होत रहे कि लोग के निलमंबित कर दिहल जात रहे आ मुकदमा चलत रहे. बाद में सभे सभ कुछ भुला जात रहे आ लोग नाजायज आमदनी के मलाई चाभे खातिर आजाद रहत रहे. बिहार से भ्रष्टाचार खतम करे के नीतीश के एह जिद्द के स्वागत होखे के चाहीं.


तुलसी के पत्ते के फायदे इन हिंदी बताये? » Tulsi Ke Patte Ke Fayde In Hindi Bataye - Download the Vokal App\nतुलसी के पत्ते के फायदे इन हिंदी बताये?...\nपेमेंट आपका कुछ नहीं कि तुलसी के पत्ते के फायदे क्या है हिंदी में बताएं तो मैं आपको बताना चाहूंगा कि तुलसी का पत्ता हमारे लिए बहुत ही बेनिफिट होता है मैं तुलसी के पत्ते को समाचार मिलाकर पी सकते हैं इससे हमारे इंटर्मिशन हमारे हर डिसीसिस अर्थराइटिस और जो हमारा से संबंधित क्योंकि वह दूर हो जाते हैं यह एक और वगैरह को भी दूर करता है\npayment aapka kuch nahi ki tulsi ke patte ke fayde kya hai hindi me bataye toh main aapko batana chahunga ki tulsi ka patta hamare liye bahut hi benefit hota hai main tulsi ke patte ko samachar milakar p sakte hain isse hamare intarmishan hamare har disisis arthritis aur jo hamara se sambandhit kyonki vaah dur ho jaate hain yah ek aur vagera ko bhi dur karta hai\nपेमेंट आपका कुछ नहीं कि तुलसी के पत्ते के फायदे क्या है हिंदी में बताएं तो मैं आपको बताना\nआपका प्रश्न जॉली तुलसी 51 के फायदे इन हिंदी बताएं तो मैं आपको बताना चाहताऔर पढ़ें\nतुलसी जो है वह रैकेट घरेलू दवा के रूप में प्रयोग किया जाता है तो उसे यौन रोगों के लालपुर से संबंधित कमजोरी होने पर तुलसी के बीज का इस्तेमाल करते हैं तुलसी जो होते हो जनवरी उसे के पत्ते सर्दी खांसी में इस्तेमाल किया जाता है उनको ठीक करने के लिए घरेलू इलाज के लिए और सांस की दुर्गंध को करने के लिए तुलसी के पत्ते को खा जाता है\ntulsi jo hai vaah RACKET gharelu dawa ke roop me prayog kiya jata hai toh use yaun rogo ke lalpur se sambandhit kamzori hone par tulsi ke beej ka istemal karte hain tulsi jo hote ho january use ke patte sardi khansi me istemal kiya jata hai unko theek karne ke liye gharelu ilaj ke liye aur saans ki durgandh ko karne ke liye tulsi ke patte ko kha jata hai\nतुलसी जो है वह रैकेट घरेलू दवा के रूप में प्रयोग किया जाता है तो उसे यौन रोगों के लालपुर स\nतुलसी का पत्ता शरीर के लिए बहुत ही पुष्टि कारक होता है या शरीर के अवरोध क्षमता को बढ़ाने में मदद करता है इसके अलावा इसे का अंक बनाकर अगर गर्म पानी के साथ लिया जाए तो सर्दी खांसी नजला जुकाम इन सब चीजों में इसका प्रभाव बहुत ही अच्छा होता है\ntulsi ka patta sharir ke liye bahut hi pushti kaarak hota hai ya sharir ke avarodh kshamta ko badhane me madad karta hai iske alava ise ka ank banakar agar garam paani ke saath liya jaaye toh sardi khansi najla zukam in sab chijon me iska prabhav bahut hi accha hota hai\nतुलसी का पत्ता शरीर के लिए बहुत ही पुष्टि कारक होता है या शरीर के अवरोध क्षमता को बढ़ाने म


टटका खबर, बियफे, २४ जून – Anjoria\nजून 24, 2010 news in bhojpuri, टटका खबर\nभाजपा जदयू का लड़ाई में कांग्रेस फायदा उठा ली\nबिहार में गठबन्हन सरकार चलावत जदयू आ भाजपा दुनु के बुझा गइल बा कि ओह लोग का झगड़ा में केन्द्र सरकार राज्य में राष्ट्रपति शासन लगावे में सफल हो जाई आ चुनाव का पहिले अइसन भइला से दुनु के नुकसान बा. झारखण्ड के उदाहरण सामने बा जब झामुमो भाजपा का खींचतान में केहू के फायदा ना मिलल. एहसे बिहार में दुनु पार्टी कोशिश में बा कि बात अउरी मत बिगड़े.\nमंत्री सुधा श्रीवास्तव के निधन\nजेपी के भगिनी आ बिहार सरकार के मंत्री सुधा श्रीवास्तव के काल्हु पीएमसीएच में पचहत्तर साल का उमिर में निधन हो गइल जहाँ उनका के बेचैनी का शिकायत का बाद भरती करावल गइल रहे. ऊ डायबीटिज आ ब्लडप्रेशर के पुरान मरीज रहली आ काल्हु दुपहरिया में भागलपुर से पटना आवे का रास्ता में उनका बेचैनी बुझाइल त उनका के अस्पताल में भरती करावल गइल. ७४ का आन्दोलन में सक्रिय रहल सुधा के कन्यादान उनकर मामा जयप्रकाश नारायण कइले रहन. सुधा के पति के दू साल पहिले निधन हो चुकल रहे. उनका परिवार में दू गो बेटा आ तीन गो बेटी बा.\nशरद यादव आपन टीम बनवले\nअध्यक्ष बनला का दस महीना बाद शरद यादव आपन टीम राष्ट्रीय कार्यकारिणी घोषित कर पवले. एहमें नीतीश के पसन्दीदा लोगन के बहुतायत बा आ राजद से आइल श्याम रजक, लोजपा से आइल गुलाम रसूल बलियावी के महासचिव बनावल गइल बा. कुछेके सदस्य शरद यादव के पसन्द बतावल जात बाड़े.\nकनिष्क दुर्घटना का पचीस साल बाद कनाडा सरकार माफी मँगलस\nकनिष्क दुर्घटना का पचीसवा सालगिरह पर कनाडा के प्रधानमंत्री स्टीफेन हार्पर बिना अगर मगर कइले माफी मँगले बाड़न. कनाडियन पुलिस आ कनाडा के खुफिया एजेन्सी का गफलत से आतंकी कनिष्क में चढ़े में सफल रहले सँ. एह दुर्घटना में ३२९ सवारियन के मौत हो गइल रहुवे.\nआदमी के वहशीपन खाप का फैसलन में झलकेला\nखाप पंचायत जवना तरह से आपन फैसला देत बाड़ी सँ आ जवना तरह से ओकरा चलते आदमी के वहशीपन सामने आ रहल बा ओकर जतना निन्दा कइल जाव ओतने कम बा. भाई अपना बहिन के पिटाई कर के गला रेत के ओकर जान ले लेव आ घर वाले ओकरे के सही बतावस, ई इहे बतावत बा कि ऊ सब जंगली आ हवशी लोग हउवे जवना के सभ्य समाज में कवनो जगहा ना मिले के चाहीं. जवन राजनेता एह कुकर्म के समर्थन करत बाड़े उहो कुकर्मी हउवें सँ.\nशर्लिन चोपड़ा के ट्विटर पर से हटावल गइल\nसामाजिक साइट ट्विटर पर आपन लंगटा तस्वीर डाले वाली बालीवुड हीरोइन के ओहिजा से हटा दिहल गइल बा. ऊ एकरा के आपन विचार स्वतंत्रता कहत बाड़ी. हाल में बालीवुड में आपन लंगटा देह देखावे वाली अभिनेत्रियन के संख्या बढ़ल जात बा. हालांकि अपना अभिनेत्रियन के नंगा देह देखावे में राजकपूरो आगा रहत रहले.\nभारत पाकिस्तान के विदेश सचिवन के बईठका आजु\nइस्लामाबाद में आजु भारत आ पाकिस्तान के विदेश सचिवन के बईठका होखे जा रहल बा जवना में आपसी विश्वास बढ़ावे के तौर तरीका खोजल जाई. २६ नवम्बर के मुंबई में भइल आतंकी हमला का बाद भारत के पाकिस्तान पर भरोसा नइखे रह गइल आ ऊ चाहत बा कि पाकिस्तान अपना व्यवहार में कवनो ठोस बदलाव कर के देखावे.\nकर्नाटक के लोकायुक्त इस्तीफा दिहले\nकर्नाटक के लोकायुक्त जस्टिस संतोष हेगडे आपन उपेक्षा से आहत हो के त्यागपत्र दे दिहले बाड़न. कहले बाड़न कि ई फैसला भावावेश में नइखन कइले बलुक बहुत सोच विचार के लिहले बाड़न.\nआस्ट्रेलिया के महिला प्रधानमंत्री\nपहिला बेर कवनो महिला आस्ट्रेलिया के प्रधानमंत्री बनल बाड़ी. ओहिजा के सत्तारुढ़ पार्टी अपना नेता केविन रुड के हटा के उनकर डेपुटी रहल जुलिया गिलार्ड के आपन नेता मान लिहलस आ अब ऊ आस्ट्रेलिया के पहिला महिला प्रधानमंत्री बन गइल बाड़ी बाकिर सिर मुड़ावते ओला पड़ल वाला हालत में उनका चार महीना बाद होखे वाला आम चुनाव में अपना पार्टी के जितावे के जिम्मेदारियो मिल गइल बा.\nफीफा वर्ल्ड कप में जर्मनी, घाना, इंगलैण्ड, आ अमेरिका के टीम दूसरका दौर में चहुँप गइल बाड़ी सँ. काल्हु का मैच में अमेरिका अल्जीरिया के एक गोल से, इंगलैण्ड स्लोवानिया के एके गोल से, आ जर्मनीओ घाना के एके गोल से हरा दिहलस. आजु स्लोवाकिया के इटली से, पारागुवे के न्यूजीलैण्ड से, डेनमार्क के जापान से आ कैमरुन के नीदरलैण्ड से मैच होखे वाला बा.


पाँच कौर भीतर तब देवता पितर – बतंगड़ 46 – Anjoria\nजुलाई 30, 2017 पाँच कौर भीतर तब देवता पितर, बतंगड़\nकहे के त नेता लोग देश समाज के सेवा में लागल रहेला बाकिर असलियत में ऊ लोग एह सेवा का नाम पर मेवा खाए में डूबल रहेला. देश के सीमा प चीन आपन नजर गड़वले बा बाकिर कांग्रेस के लोग ओकरा साथे साँठ गाँठत लउकत बा. राहुल अपना कुछ चमचन का साथे चीन के राजदूत से भेंट करे गइलन आ ओकरा बाद अमरनाथ यात्रियन प हमला हो गइल. सुने में त इहे आइल कि चीन पाकिस्तान के सह देत बा आ एकरे बारे में प्लानिंग समुझावे खातिर ई मुलाकात भइल रहल. के केकरा के आ का सुमुझावल ई त उहे लोग बता सकेला. कुछ दिन बाद मैंगो रिपब्लिक के प्राइवेट परसन के साथे लेके प्रियंको चीनी दूतावास में पँहुच गइली. पूछला प कहली कि चाइनीज खाए के मन रहल से एहिजा चलि अइली. कहे के मतलब कि देश के दुश्मन चीन एह लोग के खियावे पियावे में लागल बा. ओकरा बदले में ई लोग कुछ ना कुछ भितरघात कर करा के ओह खियवला के भुगतान करिए दी. आजादी का बाद से हिन्दी चीनी भाई भाई के नारा लगावे वाला नेहरु का का चीन के ना दे दिहलें. संयुक्त राष्ट्र में मिलत स्थायी सदस्यता ला चीन के अधिका लायक बता के ओकरा के स्थायी सदस्यता दिअवा दिहलन आ देश आजु ले एकर परिणाम भुगतत बा. कश्मीर समस्यो नेहरुए के देन ह. हमेशा अफवाह रहल बा कि नेहरु परिवार के देश के दुश्मनन से करोड़ो रुपिया मिलत आइल बा. सोशल मीडिया प त खुलेआम आरोप लगावल जाला कि नेहरु वाला गाँधी परिवार पिण्डी का इशारा प नाचेला आ ई लोग जब जब विदेश जाला त अपना मालिकन से भेंट मुलाकात क के जरुरी निर्देश लेत रहेला. माई के तबियत खराब हो गइला का बाद से एकर जिम्मा बबुआ उठा लिहले बाड़न.\nपाँच कौर भीतर तब देवता पितर वाला मथैला लगावे के पीछे सुशासन बाबू के मजबूरिओ रेघरियावल बा. अपना इमेज का नाम प सुशासन बाबू हवा त अउसन बन्हलन कि लागल कि सरकार अब गइल कि तब बाकिर सरकार आजु ले सलामत बा आ लागत बा कि आगहूं सलामते रही. नीतीश आ चीन के हाल एकही जइसन हो गइल बा. पहिला बेर चीन के ब्लफ काम नइखे करत आ भारत के धमकावे डेरावे के ओकर हर कोशिश बेकार लउकत बा. ठीक ओही तरह जदयुओ के लागल कि राजद के हड़का लीहि बाकिर राजद हड़क में ना आइल. दुनिया जानत बा कि ना त चीन भारत प हमला कर सकेला ना नीतीश लालू प. काहे कि दूनू के दाना पानी सामने वाला प टिकल बा. सोझ हिसाब वाला बात रहीत त नीतीश भाजपा के समर्थन बाहर से ले के आपन सरकार बचा लेतें बाकिर भितरी बहुत कुछ अझूराइल बा. जदयू के अनेसा बा कि ओकर नाहियो त 20 गो विधायक पलटी मारे ला तइयार बइठल बाड़ें. काहे कि ओह विधायकन के लालू के सहारा चाहीं. ऊ जानत बाड़ें कि लालू के माई समीकरण का बिना ऊ जीत ना पइहें आ उनुको ला जरुरी बा पाँच कौर भीतर.\nपाँच कौर भीतर वाला फार्मूला में बहिना, दीदीया आ अम्मा के जोड़ खोजल मुश्किल होखी. बसपा वाली बहिना के अलगे मजबूरी बा. उनुका मालूम बा कि अगिला साल जब उनुकर सांसदी के दिन पूरा हो जाई त ओकरा बाद दुबारा राज्यसभा में आइल बहुते मुश्किल हो जाई. मजबूरी के नाम महात्मा जी वाला अंदाज में दलित मुद्दा के नौटंकी करत इस्तीफा त दे दिहली बाकिर पूरा सावधानी रखली कि इस्तीफा सकरा जनि पावे. वाह वाहियो लूट लिहली कि दलितन ला ऊ कवनो सीमा लाँघ सकेली आ कुछ छोड़हूं के ना पड़ल. बिना मंगले लालू का तरफ से सहारा मिल गइल कि ऊ अपना बल प इनका के राज्यसभा भेजवा दीहें. राजनीति के ऊंट कब कवना करवट बइठ जाई एकर भरोसा ना रहला का बावजूद अबहीं ले त सब इहे लागत बा.\nआ आखिर में देश के सेकूलर जमात का घाव प मरीचा लगावे के मोह ना छोड़त बता दीहल चाहत बानी कि देश के तीनो माथ पद प अब संघिए विराजमान हो जइहें आ देर सबेर राज्यसभा के बहुमतो मिलहीं वाला बा. तब का का हो सकी एकर अन्दाजा लगावत छटपटात रहे ई लोग.\n(बतंगड़ के हर कड़ी कोलकाता से छपे वाला हिन्दी अखबार समज्ञा में अतवार का दिने अँजोर होखल करेला आ कुछ दिन बाद एहिजा डालल जाला.)\nभक्तन के मुसीबत के दिन आइल बा – बतंगड़ 47


भोजपुरी गायक बालेश्वर यादव के निधन - JaiBhojpuri.com\nभोजपुरी गायक बालेश्वर यादव के निधन\nPosted by Admin on January 9, 2011 at 9:00pm\nलखनऊ। मशहूर भोजपुरी गायक बालेश्वर यादव के एहिजा रविवार के निधन हो गइल। उनुकर पारिवारिक सूत्रन के अनुसार 68-वर्षीय बालेश्वर पिछला कुछ समय से बेमार रहलन, अउर उनकर इलाज लखनऊ के श्यामा प्रसाद मुखर्जी अस्पताल में चलत रहे। "हमार बलिया बीचे सजना भुलाईल सजनी" अउर "निक लागे टिकुलिया गोरखपुर के" जइसन गीतन से प्रसिद्ध बालेश्वर के भोजपुरी गीतन में पुरोधा मानल जाला, अउर कई देशन में उनका के "बालेश्वर बाबा" के नांव से जानल जात रहे।इलाज के क्रम में आज सबेरे अस्पताल में ही ऊ अंतिम सांस लिहलन। उनकर अंतिम संस्कार काल्ह एहिजे बैकुण्ठ धाम में कइल जाई। देश-विदेश में भोजपुरी लोक संगीत के लोकप्रिय बनाये में महत्वपूर्ण भूमिका अदा करे वाला बालेश्वर के सात जनवरी 1995 के उत्तर प्रदेश सरकार द्वारा यश भारती पुरस्कार से भी सम्मानित कइल गइल रहे। उनका परिवार में उनकर पत्‍नी छंगुरी देवी, तीन गो बेटा राजेश, अवधेश अउर मिथलेश समेत पतोह लोग बा।लोकगायन में 'बिरहा' के एगो अलग पहिचान दिलाये वाला गायक बालेश्वर यादव के जनम एक जनवरी 1942 के मऊ के बदनपुर गांव में भइल रहे। ओहिजे क्षेत्रीय स्तर पर गायकी से उनकर नाम भइला के बाद सांसद स्व. झारखंडे उनका के सुनलन, अउर 1962 में लखनऊ ले अइलन। एकरा बाद बालेश्वर कबो पिछे मुड के ना देखलन। पता ना केतना एलबम रेकार्ड भइल, अउर अनगिनत स्टेज शो भइल। अस्सी के दशक में उनकर लोकप्रियता चरम पर रहे। एक बेर विदेशन में उनकर स्टेज शो शुरु भइल, त लागल कि भोजपुरी लोकगीतन के नया आसमान मिल गइल। ओह समय ऊ हॉलैंड, जर्मनी, मॉरीशस अउर थाइलैंड का संगे-संगे कई यूरोपीय देशन में आपन कार्यक्रम पेश कइलन। विदेशन में उनकर शो के सिलसिला 2008 ले लगातार चलत रहे, जब ऊ सुरीनाम में आपन आखिरी प्रस्तुति देले रहलन।बालेश्वर यादव के निधन से भोजपुरी संगीत इंडस्ट्री में शोक के लहर दौड गइल बाटे। भरत शर्मा, गोपाल राय, देवी, अशोक कुमार दीप, राकेश उपाध्याय अउर कई अन्य लोग एह खबर से सदमा में बा, अउर उनका आत्मा के शांति खातिर भगवान से प्रार्थना कइ रहल बाटे। एकरा अलावा फिल्म इंडस्ट्री से रवि किशन, मनोज तिवारी, दिनेश लाल यादव निरहुआ, पवन सिंह, रानी चटर्जी, मुर्तजा जाफरी समेत कई लोगन के शोक-संदेश हमनी के मिलल बाटे, जवना में बालेश्वर के निधन पर दुख व्यक्त कइल गइल बाटे।हॉलैंड, मॉरीशस, सुरीनाम, फिजी समेत कई देशन में मशहूर बालेश्वर यादव के निधन भोजपुरी समाज खातिर एगो अइसन क्षति बा, जेकर पूर्ति निकट भविष्य में भइल संभव नइखे। भोजपुरिया डॉट कॉम अउर जय भोजपुरी परिवार उनका के श्रद्धांजलि देता, अउर उनका परिवार के एह दुख के सहे के शक्ति देवे खातिर भगवान से प्रार्थना करता। Views: 94\nComment by नबीन भोजपुरिया ( NB ) on January 9, 2011 at 9:10pm एडमिन जी प्रणाम आ जय भोजपुरी\nई एगो बहुत दुखद समाचार बा , बालेश्वर यादव बिरहा के जानल मानल आ दुगोला के बहुत बरियार गवईया रहलन हा , हम खुद उनुकर बिरहा आ दुगोला देखले आ सुनले बानी ।\nबाकी इहो बात बा की बाद मे जा के बालेश्वर जी के कई गो फुहर आ दुअर्थी गीत भी अईली स लेकिन तबो बालेश्वर जी के गावल कुछ गीत बहुत ही दमदार बाडी स ।\nरेइ रेई रेइ रेई रेइ रेई रेइ रेई के तान हमरा ख्याल से इनिकरे दिहल हवे , भा ढेर हम इनकरे मुहे सुनले बानी इनकरे गीतन मे सुनले बानी ।\nहम उपर वाला से बालेश्वर जी के आत्मा के शांति खातिर प्रार्थना करब आ हम इहो प्रार्थना करब की एह अपुरणीय क्षति के एह आघात के सहे खातिर घरवाला लोगन के ताकत उपर वाल देसु ।\nजय भोजपुरी Comment by नबीन भोजपुरिया ( NB ) on January 9, 2011 at 9:12pm दुनिया वाले कहेला हमके बिहारी मितवा : बालेश्वर यादव\nComment by Brij Kishor Tiwari on January 9, 2011 at 9:37pm .\nbahut dukh ke baat ..........\nham bahut dukhi baani .........\nbhagwan unka aatma ke shanti dewas Comment by भास्कर रंजन "सूर्य" on January 9, 2011 at 9:45pm भगवान उहाँ के आत्मा के शांति देस . . . उहाँ के जगेह कबो नइखे भरल जा सकत । उहाँ के भोजपुरी खातिर जोगदान हरमेशा इयाद कइल जाई । Comment by Pankaj Praveen on January 9, 2011 at 10:00pm श्री बालेश्वर जी के आत्मा के शांति के साथ उहा के परिवार के एह दुःख के सहन के शक्ति मिले ..भगवन से एहे प्रार्थना बा ..प्रवीण Comment by नबीन भोजपुरिया ( NB ) on January 9, 2011 at 10:40pm दलबदलु नेता लोगन पे Comment by नबीन भोजपुरिया ( NB ) on January 9, 2011 at 10:45pm बेरोजगारी पे\nComment by नबीन भोजपुरिया ( NB ) on January 9, 2011 at 10:47pm महंगाई पे\nComment by anilkumar on January 9, 2011 at 11:56pm बहुत दुखद समाचार बा हम खुद उनुकर बिरहा आ दुगोला देखले आ सुनले बानी ।\nबात तब के हुवे जब हम ८ साल के रहनी उनकर गाना "जब से लईकी लोग साईकिल चलावे लागली "आइल रहे सुपरहीट भइल रहे भगवान उनुकरा परिवार के ई दुःख सहे के सक्ति देसु Comment by Vikash Rai on January 10, 2011 at 12:27am हमरा त विश्‍वासे नईखे होत!!!!!!!!!!!!!बालेश्वर जी क कमी भोजपूरिया समाज के हमेशा खली|उहाँ क गायकी आ शैली हमेशा अमर रही... Comment


बेटा का खिलाफ महतारी आ गइली मैदान में – टटका खबर\nगोरखपुर 20 फरवरी (वार्ता). गोरखपुर लोकसभा सीट के उपचुनाव में समाजवादी पार्टी, पीस पार्टी आ निषाद पार्टी के साझा प्रत्याशी इंजीनियर प्रवीण निषाद के महतारी आ निषाद पार्टी के अध्यक्ष संजय निषाद के पत्नी मालती निषादो आपन परचा दाखिल कइले बाड़ी.\nआजु आखिरी दिने श्रीमती मालती निषाद निर्दल रूप से आपन परचा दाखिल कइली आ कहली कि चुनाव मैदान में केहू केकरो सम्बंधी ना होखे. कहली कि योगी आदित्यनाथ के एह सीट पर उहे जीतिहें काहें कि उनुका पर जनता के आशीर्वाद बा.\nएह उपचुनाव में कुल 17 प्रत्याशी आपन परचा भरले बाड़ें. सपा से इंजीनियर प्रवीण कुमार निषाद काल्हु आपन परचा दाखिल कइले रहलें. भाजपा से उपेन्द्र शुक्ल आ कांग्रेस से डा0 सुरहिता चटर्जी करीम प्रत्याशी बाड़ी.\nTags: गोरखपुर, निषाद, लोकसभा सीट


हिन्दुस्तान के नक्शा – Anjoria\nTag: हिन्दुस्तान के नक्शा\nअप्रैल 16, 2011 OmPrakash Singh\nकहल जाला गरीब के जोरू गाँव भर के भउजाई ! अगर राउर देश कमजोर बा त केहू रउरा के अँगुरी कर सकेला. देख लीं. उहे गूगल जवन चीन का सोझा…


हंटरवाली | CinemaBhojpuri.in\nTag Archives: हंटरवाली\nपाखी क एक्शन\nNovember 15, 2012 - कलाकार, फिल्म\n- Tagged: पाखी हेगडे, हंटरवाली\t- no comments\tसिनेमा भोजपुरी के सुपर अदाकारा पाखी हेगड़े के शानदार एक्शन स्टंटस दर्शक उनुका अगिला फिलिम ‘हंटरवाली’ में देखीहें. एह फिलिम में पाखी हेगड़े घुड़सवारीओ करत लउकीहें. एह फिलिम में पाखी के किरदार फिलिम ‘शहंशाह‘ के अमिताभ बच्चन जस बा जे रात के अन्हरिया में अपना अपराधी दुश्मनन के सर्वनाश करत…\nOctober 19, 2012 - कलाकार, फिल्म\n- Tagged: पाखी हेगडे, हंटरवाली\t- no comments\tसिनेमा भोजपुरी के चर्चित, हॉट आ बिंदास अभिनेत्री पाखी हेगड़े निर्माता मुन्ना रिज़वी के रिगल थियेटर के बैनर तले बनत ‘हंटरवाली’ में शीर्षक भूमिका करत बाड़ी. दिन में सीधी सादी लड़की आ रात का अन्हरिया में हंटरवाली बन जात बाड़ी पाखी हेगडे आ अपना दुश्मनन के खात्मा कर देत बाड़ी….\n- Tagged: पाखी हेगडे, हंटरवाली\t- no comments\tभोजपुरी सिनेमा के हॉट आ बिंदास अभिनेत्री पाखी हेगड़े निर्माता मुन्ना रिज़वी के रिगल थियेटर के बैनर तले बनत भोजपुरी फिल्म ‘हंटरवाली’ में माथ भूमिका निभावत बाड़ी. फिल्म के निर्देशक क़मर फारुख़, लेखक लाल यादव, संगीतकार श्याम देहाती, गीतकार श्याम देहाती एवं प्यारे लाल यादव, कोरियोग्राफर एंथोनी, आर्ट नीलाभ तिवारी,…


बानर का हाथ क खेलवना – Anjoria\nबानर का हाथ क खेलवना\nAug 13, 2015 अशोक द्विवेदी, निरउठ, बानर के हाथ के खेलवना, लोकतंत्र\nबहुत पहिले एक बेर क्रिकेट देखत खा, भारत के ‘माही’ मिस्टर धोनी का उड़त छक्का के कमेन्टरी वाला ‘हेलीकाप्टर शाट ‘ का कहलस, ओके नकलियावे क फैशन चल निकलल. नीचे से झटके मे़ ऊपर उठावे वाला ई हेलिकाप्टर स्टाइल विज्ञापन वाला ले जाके लेहना काटे वाला मशीन से जोड़ दिहले सऽ. एही तरे राजनीति का नूराकुश्ती में आपुसी घात-प्रतिघात क स्टाइल बदल गइल बा. एहू में नया नया प्रयोग, आ नया रिसर्च हो रहल बा. दक्षिणपंथी, वामपथी, नरमपंथी, चरमपंथी, मध्यममार्गी दल नया नया स्टाइल अपना रहल बाड़े सऽ. अखाड़ा मे़ं उतरला का पहिलहीं पैंतरा चालू आ टेम्पो हाई करे खातिर बोलबाजी हावी हो जाता.\n“धुरिये मे़ं जेंवर बरल (रसरी बरल)” गाँव क गपोड़ियन के मनोविनोद अकल्पनिय आनंद के विषय होला. राजनीतियो एकरा के अपनाइ के “बेबात बवंडर”से काम रोकले में आपन हित देखsतिया. पछिला साल दिल्ली का चुनाव में “बाल के खाल निकाले” वाला ‘केजरीवार’ स्टाइल अस चमकल कि ओकर विरोधो करे वाला बड़ बड़ स्टाइलिस राजनीतिक ओही स्टाइल के अपनाइ के बाल के खाल निकाले आ लीपे पोते शुरू दिहले स. काम न धाम सबकर नीद हराम.\nपहिले एगो अलीबाबा का पाछा चालीस गो चोर रहले सऽ. अब त चालीस का सँगे चउदह गो अउर जुटि गइल बाड़े स. सहयोगी भा पछलगुवन के आपन आपन दाल गलावे खातिर सझिया क हाँड़ी चाही. चालीस चोरन का गोदाम में हँड़िया क कवन कमी ? उहवाँ त सोना चानी क केतने हँड़िया बटलोही गाँजल रहे. सहजोगिया सोचले स कि दाल त दाल रिन्हाई; हँड़िया फिरी भे़ंटाई ! चोरन क सरदार चिचियाव, एकरा पहिलही मय पछलगुवा एक-ए-गो हँडिया लेके जोर जोर से चोकरे चिचियाये शुरू क दिहले सऽ. बूझि ली़ं कि केजरीवार स्टाइल फेर हिट हो गइल. बलुक एबेर त अतना हिट भइल, अतना हिट कि संसदे ठप्प हो गइल.\nचुनाव-चरचा में गुणा-गणित के हिसाब किताब मीडिया चैनल ढेर करेले सन. जइसे मान लीं कि लगले एगो प्रदेश मे़ चुनाव होखे वाला बा; त मये खुर्राट गणितज्ञ जात-पात आ धरम-करम से थाकि के दिल्लिये वाला बालू पर आपन भीति उठावे शुरू क दिहले स आ ओने जनता ए लोगन के “घुघुवा मन्ना “खेलावे लागल. घुघुवा मन्ना खेलावत खा एगो गीत गवाला .. ‘घुघुवा मन्ना, उपजे धन्ना. नई भीत उठेले, पुरानी भीत गिरेले ..” त पुरनकी भीत बचावे का चक्कर मे़ं गठबन्धन क टोटरम होखे लागल. एह टोटरम में सइ गो टोटका ! त कबो लउवा लाठी चन्नन आवsता त कबो ‘ओका-बोका तीन तड़ोका’. इजइल,बिजइल का करिहे़ं; ढोंढ़िया पचकबे करी.\nई बालो ससुर ना सोचले होंइहें कि अइसन अफदरा परी; कि उनकर अइसे आ एतना खाल निकालल जाई ? हमरा सोझिया मति से त ईहे बुझाता कि अब सुधार आ बिकास के डहर बहुते कठिन बा, काहे़ कि बाल के खाल निकाले वाला खेल में जनतो के मजा आवे लागल बा. मजा लेबे का चक्कर में, कहीं ऊ गफलत में मत परि जाव ? गुलामी, गरीबी, बदहाली, असमानता आ नियति के थपेड़ा खात-खात पीढ़ी गुजरि गइल. कतने ‘तंत्र’ का बाद “लोकतंत्र” आइल आ अइबो कइल त ‘बानर का हाथ क खेलवना ‘ हो गइल. हाय रे करम ! एके बनरा कब ले छोड़िहें सs?\nडाॅ. अशोक द्विवेदी भोजपुरी दिशा बोध के पत्रिका पाती के संपादक हईं आ बहुत रिगिर कइला पर भोजपुरिका खाति नियमित ब्लांग लिखे ला तइयार भइल बानी.\nअशोक द्विवेदी, निरउठ, बानर के हाथ के खेलवना, लोकतंत्र\nबेबस बूढ़ पुरनिया\nJan 6, 2016 Editor\nलोकजीवन के “बढ़नी”\nOne thought on “बानर का हाथ क खेलवना”


'जियत रहनी तोहरे खातिर' के रिकार्डिंग शुरू – Anjoria\nचुन्नू सिंगापुरी प्रोडक्शन हॉउस के बैनर तले बनत फिल्म ”जियत रहनी तोहरे खातिर’ के रिकार्डिंग शुरू हो गइल बा. एह बैनर में लगातार बने जात पाँच गो फिलिमन में से ई पहिला फिलिम ह. एकर पहिलका गीत मुंबई के M4U में मशहूर गायिका कल्पना के आवाज में रिकार्ड कइल गइल. गीतकार हउवें अशोक सिन्हा अउर प्रेमसागर सिंह आ संगीतकार हउवें छोटे बाबा. रिकार्डिस्ट बाड़ें प्रवीर दा.\nभाई-बहन के प्रेम पर आधारित एह फिल्म के कार्यकारी निर्माता चेतन बाबू आ निर्देशक अशोक अत्री त्रिपाठी हउवें. मुख्य भूमिका में चुन्नू सिंगापुरी, धर्मेश मिश्रा, मनोज द्विवेदी, धर्मेन्द्र सिंह, प्रिया शर्मा, पूजा सिंह, अविनाश तिवारी, भाविका देसाई, बालेश्वर सिंह अउर संजय पाण्डेय रहीहें.


माकपा – टटका खबर\nकोलकाता 13 अगस्त. लोकसभा अध्यक्ष रहल सोमनाथ चटर्जी के आजु कोलाकाता के एगो निजी अस्पताल में दिल के दौरा पड़ला से मौत हो गइल. ऊ 89 वर्ष के रहलें आ एने कुछ समय से बेमार चलत रहुवन. पिछला हप्ता उनुका के एगो निजी अस्पताल में भरती करावल गइल रहुवे. अतवार का दिने उनुका दिल के\nहार देखत ईवीएम जाप शुरू कइलसि त्रिपुरा में माकपा\nअगरतला 21 फरवरी (वार्ता) मार्क्सवादी कम्युनिस्ट पार्टी चुनाव आयोग से शिकायत करत कहले बिया कि त्रिपुरा में 18 फरवरी के भइल विधानसभा चुनाव का दौरान ईवीएम में बार-बार खराबी आवे के जांच करावल जाय. माकपा गोल के कहना बा कि 13 गो विधानसभा इलाकन में पीवीपैट पर्ची आ ईवीएम में दर्ज मतदाता संख्या के ध्यान\nतृणमूल कांग्रेस तीन गो नगरपालिका के चुनाव जीतलसि\nकोलकाता 25 नवम्बर (वार्ता) पश्चिम बंगाल के मुख्यमंत्री ममता बनर्जी के अगुवई वाली तृणमूल कांग्रेस राज्य में भइल पांच गो नगरपालिकन मे से तीन गो में जीत गइल बिया आ हावड़ा नगर पालिका में बढ़त बनवले बिया. वोट शुक का दिने पड़ल रहे. झारग्राम नगरपालिका के माकपा से छीन के तृणमूल कांग्रेस अपना कब्जा मे\nमाकपा 12 दिसंबर के संसद घेरी\nजींद.09 नवम्बर (वार्ता) माकपा सांसद आ सीटू के राष्ट्रीय महासचिव तपन सेन कहले बाड़न कि मजदूरन के हक आ मांग लेके अगिला 12 दिसंबर के संसद के घेराव होखी. कहलन कि जब जनता सरकार के पूंजीवादी सोच का खिलाफ आवाज उठावेले त ओह लोग के जेल में डाले देले सरकार. कांग्रेस आ भाजपा दुनु गोल\nसेकूलर ताकत मिल के निपटे भाजपा से येचुरी\nदेश में बढ़त साम्प्रदायिक घटनन ला संघ आ भाजपा के जिम्मेदार ठहरावत माकपा नेता सीताराम येचुरी कहले बाड़न कि एह लोग के नापाक मंसूबा के पर्दाफाश करे ला लोकतांत्रिक सेकूलर आ वाम ताकतन के एकजुट कोशिश करे के चाहीं. ई बात येचुरी पार्टी के मुखपत्र पीपुल्स डेमोक्रेसी के ताजा अंक मे प्रकाशित अपना संपादकीय मे


एक भोजपुरीया जवान की डायरी: October 2005\nबताईं ना एह दुनिया मे अईसन भी लोग बा जे साफ ना बूझे कुछ. अईसन साला हालत हो गईल बा आदमियता के . एक अनदेखा, अनजाना अंत के नाम पर एतना घटिया माध्‍यम. सबसे जादे दिल कचोटेला ई बात जे ई सब मे शक्‍ति के श्रोत आपन परवरदिगार ससुर बारें. हमार माँ तऽ ई पोस्‍ट नाहिए पढियें, सुनावल जाव कुछ साले भगवान के. आदमी के कुछो कहल तऽ देवार पर माथा फोड़ल हवे.\nदेखऽ हो पैगंबर ई का भईल\nका बतईलऽ तू एह कमीनन के\nजे एह हद तक बात चल गईल.\nअरे दिअरी के बाजारे फेर कैगो दिया बुतल\nफेर केतना मन टूटल, फेर मानवता घायल भईल,\nआ एक बेर फेर हमार विश्‍वास फूटल जे\nआदमी के बनावल भगवान आदमियता के ना भईल.\nअरे ई कौन देवत्‍व भईल राम -\nलौ के बदल देहलऽ लपट से,\nपटाखा के बदले बम के भड़ाम.\nबेकार शिक्षा देहला तू\nदेखऽ तऽ ई दहशत तमाम.\nतोहरा बल पर, ई बेमतलब लड़ाई में\nअईसन हिंजड़ा भईल ईंसान.\nposted by Danil # 4:00 PM0comments\nप्रजा के तंत्र तऽ अईसन टूटल, राजनीति नौटंकी हो गईल बा. केतना सप्‍ताह से हम हे अखबार, हो अखबार मे खोजऽतानी जे एगो नेता कहीं कौनो मुद्‍दा के बात करे. कौनो ससुरा के मतलब नईखे, लेकिन बात बा जे हम कौन बड़का आंदोलन छेड़ले बानी अपना स्‍तर पर. हा एगो काव्‍य-प्रयास भईल हऽ. भोजपुरी मे दूसरा कविता हवे ई.\nदौड़ऽ हो भईया, दौड़ऽ हो चाचा\nनेताजी अईलें, सपना लईलें\nले अईलें वादों के हार.\nहाथ जोड़िहें, मीठ बोलिहें\nकहिहें सबकर मन के बात.\n"सुन लऽ भईया, सुन लऽ बहिनी, सुन लऽ खोल के कान -\nगईया भैंसी बैल बकरिया, बेढी कोला राम मडै़या, बीड़ी खैनी पान\nचोरी-चुहाड़ी मारामारी, पट्‍टीदार के पट्‍टीदारी, खेत चाहे खलिहान.\nबिना झिझक के दुख बतला दऽ; आपन मुश्‍िकल नोट करा दऽ.\nनोट करा के स्‍िलप ले ली हऽ; भोट के दिन ले सजग से रहि हऽ.\nऊँख चूस के पानी मत पी हऽ; देख दाख के सड़क पर चलिहऽ.\nअरे हेने ना सुनऽ हो बुढऊ, तू केने अईँकताड़ऽ पहलवान\nमेहरारु लोग सुनऽ तारू ना आ तू का करऽताड़ऽ जवान\nसोच समझ के भोट गिरईहऽ समय आज के बहुत अलग बा,\nविकास प्रकाश तऽ बहुत सही बा, लेकिन मुद्‍दा ऊहे नाही बा.\nप्रजातंत्र में, जान लऽ बाबू, केवल बहुमत के बतकही बा.\nअब पूछबऽ तू हमरा से जे काहे,रोड के सोलिंग ना भईल बा ?\nहम बोलेम जे जनता के गलती, हमरा मे ईहाँ कौन कमी बा.\nजबले ना मिली पार्टी के बहुमत हमरा हाथ मे कुछ नाही बा.\nनोट करऽ हो विद्‍यार्थी , आ तनी माईकवा तेज करऽ हो रहमान\nप्रजातंत्र मे बहु के राज, एक के मतलब कुछ नाही बा.\nका तू करबऽ से ना राजा, बाकी मे तोहार भाग धईल बा.\nतोहनी के सेवक हम हरदम करेम तोहनी के भला के बात\nतू ढेर खिसिअईबऽ तऽ ईहाँ से चुनबऽ कौनो बादुड़ छाप.\nलेकिन ई जान लऽ सब लोगिन, हम कह देतानी साफ-साफ;\nपूरा प्रदेश मे हवा बहऽता, बहुत ही जोर शोर से आज -\nअबकी बार डिब्‍बा सरकार\nडिब्‍बे के होई राज जान लऽ चली आवऽ हमरे साथ\nडिब्‍बा पर गिरईबऽ या पछतईबऽ - फैसला बा तोहरे हाथ."\nposted by Danil # 12:50 PM 1 comments\nआजकल स्‍िथति कुछ अईसन भईल बा जे दुनिया में बहुत कुछ उल्‍टा-पुल्‍टा चल रहल बा. बताईं ना, वेटिकन शहर में ओझौति के पढाई शुरु भईल बा. पादरी लोग चोगा पहिन के शैतान पकडे़ के कला सिखऽताडे आ ईहाँ शैतान लंगटे नाचऽता बीच बाजारे.\nकाका बुश कुछ दिन पहिले फिलिस्‍तीनी अब्‍बास मस्‍तान के बतईलें जे उनका भगवान से संपर्क हो गईल बा. अब्‍बास लाल के रोकड़ा के जरूरत आ ईजरायली बंबू से बचाव चाहत रहे से ऊहो का बोलतन लेकिन दू थोपि लगावे के चाहत रहे. खाली लबड़ई के बाजार लगईले बा ससुरा. हम कहऽतानी जे रे लबड़ा अगर तें सही में भगवान से संपर्क बना लेले बारिस् तऽ आज ई तोहरा देश में ईवोल्‍यूशन आ क्रियेशन के का बतकहि होता? कचहरी बताई लईकन के अब जे वैज्ञानिक आ ग्रंथ में से कौन सांच बा!!\nअब दोसरा के लबड़ई पर का हँसल जाए, ईहाँ तऽ आपन पतलून में ही बड़का-बड़का छेद बा. चुनावी माहौल गरमाईल बा अपना ईलाका मे आ नेतवन सब लागल होईहन सन जनता के ऊल्‍लू बनावे मे. यादव लल्‍लू,राम विलास आ नितिश के दंगल में जनता एक बेर फेर माटी फांकी. लेकिन का अफसोस कईल जाए; जनता में से जनार्दन तऽ कहिए निकल गईले. चोर आ चुहार जनता एक बेर फेर चोरन आ चुहारन के चुनिहें सन; आ एक बेर फेर से हम दूर से तमाशा देखेम आ बाकि सब केहू के गरिआयेम.\nकोशिश करेनी जे जादे ना सोचीं एह सब विषय मे लेकिन का करीं, दिमाग भटक जाला. आजकल एतना समय बा काम पर कि दिमाग के व्‍यस्‍त रखल मुश्‍किल हो जाता; आ खाली रखला मे डर हो जाता वेटिकन से लौटत पादरीया सन से - हमार शैतानी अड्‍डा न ऊजाडे़ लागऽ सन.\nposted by Danil # 11:00 AM0comments\nआसिन आ कातिक के महिना भोजपुरी-भाषी क्षेत्र मे आपन खास महत्‍व रखेला. नवरात्री के नौ दिन ले देवि के पूजा पाठ से अघा के दसवाँ दिन रावण के जरा के मरद-मेहरारू आ लईका लोग बीस दिन मे घर के साफ-सफाई लिपाई-पुताई कर के अमावस के राते पटाखा भड़का के छौ दिन मे ठेकुआ-टिकरी-पुआ पका सूरुज भगवान के डूबते आ उगते गोर लाग के ही आराम करेला. गाँव के मजा तऽ आसिन-कातिक चाहे फागुन मे ही बा. ना ढेर गरमी ना ढेर सरदी आ जबरदस्‍त मस्‍ती.\nकाल्‍ह घरे बात करत रहनी तऽ पता चलल जे एह साल भी रामलीला चलल रहे गाँव मे. गँवई रामलीला अपना मे रंगमंच के एक विशेष विधि हवे. भगवान राम के कहानी कौन बुढिया आ कौन लईका ना जानेला, ई तऽ तमाशा वाला मजा बा जे रामानंद सागर जी के नाटक मे ना मिली.\n४-५ साल पहिले एक बेर मौका मिलल रहे दशहरा के समय घरे जाए के. खेला भी भईल आ बहुत रुचि से हम देखनि भी. मजा भी आईल. एगो मजेदार जोकर रहे मंडली मे - ससुरा कबो मंथरा बने तऽ कबो सुग्रीव आ रेघा रेघा बोले. एगो लवंडा भी रहे जे नकिया-नकिया आरती गावे रोज खेला शुरु होखे से पहिले आ सीता माता के रोल भी खेले. संतोष चौधुर के मुताबिक नवल बाबु के आँख रहे ओकरा पड़. संतोष चौधुर के बात मे केतना दम रहे से केहु ना जान पाई; खेला शुरु भईला के एक सप्‍ताह के भीतर ही लवंडा साहेब जोखु महतो के छोटकी लडकी के साथे निपाता हो गईलेन. ई काम हमरा अनुपस्‍िथति मे भईल; हम कुछ दिन खतिरा ममहर आ बहिनौरा मुरगा तोड़त रहनि. घूम-घाम के घरे अईनी तऽ, अनभिज्ञ, हम फेर गईनी रामलीला देखे. वोह दिन के नाटक रहे अशोक-वाटिका मे सीता - हनुमान मिलाप. सीता जी घोघ तान के बईठल रहली रावण के बगईचा मे आ हनुमान जी अईले. हनुमान जी बोलले 'माता' तऽ सीता जी चुप. सब देखनिहार लोग के बुझा गईल जे पीछे से बोलल जाता ' तुम कौन हो, वत्‍स' बोले के, लेकिन ई नयका सीता जी खिसिया गईली- एकाएक देखऽतानी जे घोघ फेक के जोकरवा रेघावता -\n'का बकरी खानी मिमियाताडऽ, साफ-साफ बोलत काहे नईखऽ. लाँड पे पादी ई लवंडई, हमरा से ई घोघ तानल ना जाई'\nहँसते-हँसते हमार पेट दुखाए लागल. रामलीला के मैनेजर साहब जल्‍दी से परदा गिरईलन लेकिन जोकरवा तऽ पाउच मारले रहे. परदा के खींच के हटईलख आ लागल दौड़े. जब ले लोग पकड़े, लंका दहन ला तैयार कईल मशाल ओकरा हाथ मे आ गईल रहे. अभी याद करला पर एतना हँसी आवता तऽ सोचीं कईसन भईल होई जब साड़ी पहिनले, घोड़ा खानि हुड़कत जोकरवा पुअरा के लंका मे आग लगईलख. मंदिर मे खेला होत रहे आ सड़क के पार स्‍कूल मे लंका बनल रहे. आग के लपट के ओज मे गाँव भर के लोग सड़क के एह पार से जोकर भाई के हाथ मे मशाल चमकावत चुपचाप देखलख आ मैनेजर साहेब आपन माथा पकड के पीछे मे बहिन-महतारी कईलन. पता चलल जे उनकर ही सुझाव रहे जोकर लाल के पाउच पकड़ावे के - का दो झिझक भागी.\nरामलीला त़ऽ खैर डूबबे कईल, हम एगो सबक जरूर सिखनी -\nअगर मसखरा के मेहरारु बनाई तऽ कम-से-कम पाऊच ना पकड़ाई.\nposted by Danil # 10:30 AM0comments\nकुलदेवता सोखा बाबा के कृपा से आज इहो काम भइल - टाइमपास कहीं चाहे 'पास में बहुत टाइम'. जमाना बहुत तेजी से आगे भाग रहल बा. नया नया किसिम के तौर तरिका देखले देखले पुरान हो जाता. कुकुर बिलाई खानी दिन रात चूसल हड्‍डी के पीछे भागत भागत दुनिया परेशान बा -जवान जवानी मे आ बुढऊ लोग दलानी मे. बड़ा दिक्‍कत बा.\nलेकिन, हम आज एक कदम पीछे मारऽ तानी, भगौती के कृपा से. मोटा-मोटी पचीस साल पहिले, बसंत-पंचमी के दिन से, भट्‍टा छूके अभी ले लाखों लाईन लिखले होखेम हेने होने के भाषा मे; आपन मातृभाषा ने आज पहिला प्रयास बा. पचीस साल से जादे लाग गईल भाषा आ लिपि के मेल करावे मे. देर आयद दुरुस्‍त आयद. सरस्‍वती जी गवाह बाड़िन जे सब लक्ष्‍मी जी के खातिर भईल.\nसरस्‍वती पूजा के परसादी ता अब कहिया मिलि कहिया ना राम जाने लेकिन देवि पर ध्‍यान पूरा बा. हाऽ, सरस्‍वती पूजा के बात से एगो किस्‍सा याद पड़ऽता -\nनानाजी के छड़की के बाहर लईकन सब चंदा मांगत रहले सन. हम, सात -आठ साल के छवाड़िक, कोना मे खड़ा होके तामाशा देखत रहनी. एगो मास्‍टर-साहेब रोकईलें; मोटरसाइकल रोकलें आ तनि ताव से हिंदी में बोललें -\n'हमारे सवाल का जबाब दोगे तुमलोग तभी चंदा मिलेगा.'\nलईकन सब सोचते रहले सन जे पीछे वाला मास्‍टर-साहेब तड़ाक से पूछऽताड़े -\n'If अगर But लेकिन What माने क्‍या'\nअब बात रहे जे भले हि चंपारण के ऊ गाँव मे ई सबकर ना मालूम रहे, हमार होस्‍टलिया दिमाग मे ता ऊत्‍तर सेट रहे.\nफटाक से कहनी -\n'पूछनेवाला गदहा तो बताऊँ मैं क्‍या.'\nमास्‍टर-साहेब के ता काटऽ ता खून ना. खिसिया के लागलन नाम पता पूछे. जब दू-चार गो मुँहफटवा बकले सन जे हम बहुत दूर पहाड़ पर पहाड़ा पढेनी ता मास्‍टर-साहेब अंग्रेजी मे शुरु हो गईले. नया-नया खून रहे आ हम कहाँ से कम रहनी - लाग गयनी जी-जान से हमहू. लईकवन सब खिखियाए लगलन सन आ माहटरन के मामिला तनि डोले लागल. हमहू जे पकड़नी रफ्‍तार तऽ रूके के नामे ना. अब का बोलनि आ कईसे बोलनी से ता नईखे याद, लेकिन मोटर-साइकल पर आगे वाला मास्‍टर-साहेब जे बात बोललन से आज ले याद बा -\n'बबुओ, केतनो चिडई ऊडस आकाश, फेर अईंहे धरती के पास.'\nआगे कहले जे,\n'सब अंग्रेजी के टिटिर-बिटिर रह जाई धईल जे आपन समाज के तरिका ना आईल.'\nबोले वाला सज्‍जन मास्‍टर रहबो कईले कि ना से नईखी कह सकत, वाकई बुद्‍धी देत रहले कि एहिंगे लाज पचावत रहले -से भी नईखी बोल सकत लेकिन ऊ 'मास्‍टर' सज्‍जन के बात अभी ले दिमाग में बा.\nजान ला हो मास्‍टर-साहेब, ई डायरी तोहार मुखारविंद से मोटा-मोटी बीस-बाईस साल पहिले निकलल खखार के नाम करऽतानी. कौनो टिटिर-बिटिर ना होई अंग्रेजी मे ईहाँ.\nposted by Danil # 5:00 PM 1 comments


लोक कवि अब गाते नहीं – Anjoria\nJanuary 16, 2011 OmPrakash Singh गीत-गवनई, चौपाल, साहित्य 2\nभोजपुरी जनमानस के वेदना उभारत एगो उपन्यास\nअँजोरिया भोजपुरी के बढ़न्ती आ विकास खातिर हमेशा से प्रतिबद्ध रहल बिया आ एह खातिर ओकर हमेशा से कोशिश रहल बा कि भोजपुरी में प्रतिष्ठित रचना दिहल जाव. अँजोरिया के गर्व बा कि जतना प्रतिनिधि साहित्य एहिजा मौजूद बा ओतना शायदे कवनो दोसरा जगहा भेंटाई. नवही लेखक कवियनो के अँजोरिया ओतने प्रोत्साहित करेले बाकिर प्रतिनिधि साहित्य दिहला के मकसद होला कि पाठक लोग का सोझा स्वादिष्ट आ स्वास्थकरो भोजन परोसल जाव, खाली जंके फूड ना.\nएही दिसाईं अंजोरिया पर आवे जा रहल बा दयानन्द पांडेय के उपन्यास “लोक कवि अब गाते नहीं” के भोजपुरी अनुवाद. ई उपन्यास हिन्दी में लिखल गइल आ बहुते प्रशंसित रहल बा, २००३ में दिल्ली के जनवाणी प्रकाशन से प्रकाशित एह उपन्यास के अबले चार गो संस्करण निकल चुकल बा. एह उपन्यास खातिर उत्तर प्रदेश हिन्दी संस्थान उनका के प्रेमचंद सम्मान से सम्मानित कइले रहे. एह उपन्यास का बारे में खुद ओकरा लेखक दयानन्द पांडेय का शब्द में,\n“लोक कवि अब गाते नहीं” सिर्फ भोजपुरी भाषा, ओकरा गायकी, आ भोजपुरी समाज के गिरावटे के कहानिये भर ना ह, बलुक लोक भावना आ भारतीय समाज के संत्रास के आइनो ह. गाँव के निर्धन, अनपढ़, आ पिछड़ी जाति के एगो आदमी एक जून भोजन, एगो कुर्ता पायजामा पा जाए के ललक आ कबो ना रुके वाला संघर्ष का बावजूद अपना लोकगायकी के कइसे बचा के राखता, लोक गायकी के ना सिर्फ बचा के राखत बा बलुक ओकरा के शिखर तक चहुँपावत बा. ई उपन्यास एह ब्यौरा के बहुते बेकली से बाँचत बा. साथही शिखर पर चहुँपला का बावजूद लोक गायक के के गायकी कइसे अउरी निखरे का बदला बिखरत चल जात बा, बाजार के दलदल में धँसत चल जात बा, एहू सच्चाई के ई उपन्यास बहुते बेलौस हो के भाखऽता, ओकर गहन पड़ताल करत बा. लोक जीवन त एह उपन्यास के रीढ़ बड़ले बा. आ जइसे कि उपन्यास का अंत में नयी दिल्ली स्टेशन पर लीडर ठेकेदार बब्बन यादव के बार बार कइल “लोक कवि जिन्दाबाद” के उद्घोष आ फेर छूटते पलटि के लोक कवि के कान में फुसफुसा के ई पूछल कि, “बाकिर पिंकिया कहाँ बिया ?” लोक कवि के भाला लेखा खोभत बा आ उनुका के तूड़ के राखि दे ता तबहियो उनका से जवाब नइखे दिहल जात. ऊ आदमी जे शिखर पर बइठला का बादो छितराये खातिर मजबूर हो गइल, शापित हो गइल, अपने रचल गढ़ल बाजार का दलदल में धँसत चलि गइल. लोक कवि अब छटपटात बा पानी से बाहर निकलल कवनो मछरी का तरह आ पूछत बा, “बाकिर भोजपुरी कहाँ बा ?” बाकिर बतर्ज बब्बन यादव, “बाकिर पिंकिया कहाँ बिया ?” लोक गायकी पर लगातार चलत जूते त “लोक कवि अब गाते नहीं” के शोक गीत बा. आ संघर्षो गीत.”\nहिन्दी में लिखल उपन्यास के भोजपुरी अनुवाद कवनो मुश्किल काम ना त आसानो नइखे हमरा जइसन गैर साहित्यिक आदमी खातिर. बाकिर उपन्यास हमरा के झकझोरि के राखि दिहलसि आ भोजपुरी से अपना प्रतिबद्धता का चलते हम मजबूर हो गइल बानी एकर अनुवाद करे के. रउरो पढ़ीं आ देखि. उपन्यास के प्रकाशन जल्दिये शुरु होखी.\nCostume for Seema in seven Lakh\n“लोक कवि अब गाते नहीं” उपन्यासन के भोजपुरी अनुवाद अंजोरिया पे पढ़े के मिली .जान के बड़ी खुशी भईल. बहुत – बहुत धन्यवाद अंजोरिया के .आ बहुत – बहुत बधाई दयानंद पांडेय जी के.\nbhojpuri sahitya me mil ke pathal sabit hoee


छोट कहानी – Anjoria\nTag: छोट कहानी\n– संतोष कुमार माई रे, इ नान्ह जात का होला? सुरुज आपना माई से पुछलें. जाड़ा के रात खानी खाना खाये के बेरा सूरज चूल्हे भीरी बइठ के पलथी मार…\nअप्रैल 13, 2012 OmPrakash Singh\n– इं॰ राजेश्वर सिंह जब केहू के कवनो मसला समझ में ना आवेला त अपने से अधिक ज्ञानी मनई से शंका समाधान करे चलि जाला अउर समस्या के बारे में…


प्रयोगकर्ता वार्ता:Anniepoo - विकिपीडिया\nस्वागतम्! नमस्कार Anniepoo जी, भोजपुरी विकिपीडिया पर राउर बहुत स्वागत बा!\nAnniepoo जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,748 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Anniepoo&oldid=625861" से लिहल गइल\nएह पन्ना पर आखिरी बेर संपादन 24 सितंबर 2018 के 04:57 बजे भइल रहल।


‘राधे रंगीला’ का मुहूर्त के साथ शूटिंग आज से शरू सिलवासा में शरू ! | BOLLYWOOD DUNIYA.IN\nPosted by admin in Bhojpuri News, News | Comments Off on ‘राधे रंगीला’ का मुहूर्त के साथ शूटिंग आज से शरू सिलवासा में शरू !\nआर.पी.फिल्म्स विजन के बैनर तले बन रही भोजपुरी फ़िल्म ‘राधे रंगीला’ का मुहूर्त के साथ शूटिंग आज से शरू सिलवासा में शरू !.इस फ़िल्म में भोजपुरी फ़िल्म जगत के कई जाने माने चेहरे है ,जिनमे राकेश मिश्रा,राधे श्याम,अमरीश सिंह,संगीत तिवारी ,इनुश्री,आनंद मोहन,इसराइल खान,अरुण दुबे,नेहा सिंह,अनन्या चौबे,रीतू मिश्रा शामिल है 1


भोजपुरी नगरिया (BHOJPURI) : View Blog Posts\nBlog: भोजपुरी नगरिया (BHOJPURI)\nलागि गइल बाति, किना गइल टेक्टर\nप्रभाकर पाण्डेय "गोपालपुरिया"\nकहल जाला की कबो-कबो मजाके में बखेड़ा हो जाला अउर कबो-कबो लोग बाति लगले पर कुछ एइसन क जाला जवन ओकरा खातिर कबो संभवे ना लागेला। पर हाँ एक बाति के हमेसा धेयान राखे के चाहिं की तैस में आ के कबो कवनो एइसन काम न क देहल जाव जवने से जिनगी भर पछताए के परे।हमरा इयादि बा, दुपहरिया के स�... Read more\n272 View0Like 1:20pm 22 Apr 2012 #आलेख (बात-बिचार) (भोजपुरी BHOJPURI)\nआईं भस्टाचार मेटावल-मेटावल खेलल जाव\nसाभार- पूर्वांचल एक्सप्रेसपहिले त अबहिन ले हम इहे ना समझि पवनी की भस्टाचार का हS? हमरा इयादि बा एक बेर रमेसर काका से पूछले रहनीं की काका, भस्टाचार का ह? त उ बतवले रहने की ऊपरी कमाई। हमरा अजीब लागल, हम कहनी की काका अगर आफिस में9से5खटले की बाद हम7से9कुछ अउर काम करतानी त का इ �... Read more\n222 View0Like 8:37am 11 Jan 2012 #\nहे सूरूज भगवान...सुन लS बीनती हमार\nएगो गँवई किसान सूरूज भगवान के जल देत का कहता....सुनीं....हे सूरूज भगवान, तूँ चउबीसो घंटा उगल रहS। काहेंकि कोटेदार माटी केतेल ब्लैक में बेंची देता, घर में माटी के तेल नइखे त दिया कवनेगाँ बराई।गाँव में लाइन के तार त दउरी गइल बा पर बिजरी बुजरी 10-10 दिन लेगायबे रहतिया..कबो आवतो बिय�... Read more\n265 View0Like 4:45pm4Jan 2012 #\nसासु तीरथ, ससुरा तीरथ....\nनया कुर्ता- पियरी धोती, काँधे पर गमछा, गोर में चमड़उआ जूता अउर मुँह में पान चबात, पिच-पिच थूकत जब रमेसर काका चलने त खदेरूआ टोकलसि, "जा झारि के, रमेसर काका, जा झारि के।" खदेरूआ के बाति सुनि के रमेसर काका मन ही मन मुस्किअइनें अउर कहने, "का हो बेटा खेदारू, बड़ी चुटकी ले तारS।" एक पर... Read more\n242 View0Like 7:04am 23 Dec 2011 #आलेख (बात-बिचार) (भोजपुरी BHOJPURI)\nसाभार- अँजोरिया- सबसे पुरनका भोजपुरी साइटकल्हिए रमेसर काका एगो टाली के परची दे गइल रहुअन। ऊँखी छिलवावे के रहुए ए से आजु सबेरवें ऊँखी छिलवावे खातिर पूरा गाँव की लोग के चला के हमहुँ ऊँखियारी में चलि गउँवीं। रउआँ सभें त जानते बानी की जेकरा एक्कोगो चउवा बाआ चाहें पलानी-ओ... Read more\n244 View0Like 6:05am 21 Dec 2011 #आलेख (बात-बिचार) (भोजपुरी BHOJPURI)


तीन गो हीरोइनन का साथ निरहुआ के आखिरी रास्ता – Anjoria\nतीन गो हीरोइनन का साथ निरहुआ के आखिरी रास्ता\nभोजपुरी सिनेमा के बादशाह जुबिली सुपर स्टार दिनेश लाल यादव निरहुआ के आवे वाली फिल्म “आखिरी रास्ता” में तीन गो नायिका का साथे प्रेम रस रसावत देखल जाई. फिल्म में पाखी हेगडे, मोनालिसा, आ रिंकू घोष के भूमिका एक से बढ़ के एक बा. तीनो हीरोइनन का साथे निरहुआ के रोमांटिक आ दिलकश अन्दाज वाला गीत दृश्य फिल्मावल गइल बा. तीनो का साथ निरहुआ के अलगे अलग लव एंगल देखे के मिली एह फिल्म में. फिल्म के बाकी मुख्य कलाकारन में अशोक कुमार, रघुनाथ, मुख्तार खान, माया यादव, आ कामेडी किंग मनोज टाइगर शामिल बाड़े. साथ में सीमा सिंह आ दीपा ग्रेवाल पर फिल्मावल आयटम सांगो बा जे भर थियेटर नचा दीहि. गीत विनय बिहारी आ प्यारेलाल यादव के, संगीत राजेश रजनीश के बा. फिल्म १४ जनवरी के बिहार में रिलीज होखे जा रहल बा.\nनया साल में गुंजन पंत के मिलल नायाब तोहफा


bakhabar - Hindi Samachar\nचालीस प्रतिशत लोग मोदी से नाराज! कोरोना से निपटने में नाकाम! कोरोना, बेरोजगारी, महंगाई बड़ी समस्या! कोरोना से कौन निपट...\nJansatta Ravivari stambh Special Satire of Sudhish Pachauri on toolkit and attitude of modi government – टूलकिट शूलकिट\nएक चैनल पर एक डॉक्टर : कोरोना की तीसरी लहर आनी है। एक एंकर टीप लगाता है : चौथी भी...


‘नागिन’ के पहिला लुक जारी भइल – Anjoria\nसिनेमा भोजपुरी के नम्बर वन निर्माता-निर्देशक राजकुमार पांडे पिछला दिने अपना नइकी फिलिम ‘नागिन’ के पहिला लुक जारी कइलन त एह मीका पर मौजूद सभे राजकुमार पांडे के बधाई दिहल. कहल जात बा कि इहो फिलिम शानदार सफलता हासिल करी.\nएह फिलिम के नायक खेसारीलाल यादव, आ नायिका रानी चटर्जी अउर मोनालिसा बाड़ी.\n‘नागिन’ फिलिम का बारे में खुद राजकुमारो पांडे उछाह में बाड़ें.


» मुख्य समाचार» कोरोना - देश में 90 प्रतिशत की ओर बढ़ रही रिकवरी दर, करीब 69 लाख लोग हुए स्वस्थ !\nCopyright © 2017-2020 Khulasa Post - All Rights Reserved. | RNI No. : CHHHIN/2016/74923 KHULASA POST | Powered by : Softbit Solution Visits : 2384975